Gouel Anv Santel Meurbet Jezuz - Tiegezh Santez Anna\nSul 5 a viz Genver 2020\n* Eil Sul goude Ginivelezh hor Salver *\nPa voe bet ganet Jezuz e Betlehem Youda, en amzer ar roue Herodez, setu ma teuas da Jeruzalem, Majed eus ar Sav-heol, ha lavarout a raent : «E pelec'h emañ roue ar Yuzevien a zo nevez-c'hanet?\nRak gwelet hon eus e steredenn e tu ar Sav-heol, ha deuet omp da stouiñ dirazañ». O klevout kement-se e voe trubuilhet ar roue Herodez ha gantañ Jeruzalem a-bezh. Bodañ a reas an holl veleien vras ha Skribed ar bobl, hag e c'houlennas diganto e pelec'h e tlee ar Mesiaz bezañ ganet. Ar re-mañ a respontas dezhañ : «E Betlehem Youda, rak evel-henn eo bet skrivet gant ar profed : Ha te, Betlehem, douar Youda, n’out ket an disterañ e-touez kêrioù bras Youda, rak ac'hanout e teuio ur penn-rener hag a vo pastor va fobl, Israel». Herodez neuze, o vezañ galvet ar Vajed e kuzh, a c'houlennas diganto pe-da-vare resis e oa en em ziskouezet dezho ar steredenn. Hag o c’hasas da Vetlehem, en ur lavarout: «It, enklaskit pizh diwar-benn ar bugel, ha pa ho po e gavet, kemennit din en-dro, evit ma 'z in me ivez da stouiñ dirazañ». Goude bezañ klevet komzoù ar roue, ez ejont en hent. Ha setu ar steredenn o devoa gwelet e tu ar Sav-heol, a gerzhe dirazo betek ma teuas da chom a-sav, a-us d’al lec'h m’edo ar bugel. O welout ar steredenn e voent karget holl a levenez vras. Aet e-barzh an ti e kavjont ar bugel gant Mari e vamm, hag o kouezhañ d’an daoulin e stoujont dirazañ; hag o vezañ digoret o c'hasedigoù e kinnigjont dezhañ da brof, aour, ezañs ha mir. Met o vezañ ma oa bet kemennet dezho dre o c'housk, chom hep distreiñ da gaout Herodez, e tistrojont d’o bro dre un hent disheñvel.\nGouel Anv Santel Meurbet Jezuz & Vijil an Epifaniezh\nSanctissimi Nominis Iesu & In Vigilia Epiphaniæ\neus Fil. 2, 10-11\nEvit ma plego pep glin en anv Jezuz,\ne lein an neñvoù,\nevit ma tisklêrio pep teod\nez eo Jezuz Krist an Aotrou,\ne klod Doue an Tad.\nEus an dispriz evit ho krasoù, **hon dieubit/ A neglectu inspirationum tuarum, **libera nos\nDre gevrin hoc'h Enkorfidigezh Santel, **hon dieubit / Per mysterium sanctae Incarnationis tuae, **libera nos\nDre ho Kinivelezh, **hon dieubit / Per Nativitatem tuam, **libera nos\nDre ho Pugaleaj **... / Per Infantiam tuam **...\nDre ho puhez zoueel **/ Per divinissimam vitam tuam **\nDre ho labourioù ** / Per labores tuos\nDre ho poanioù a spered hag a gorf e-doug ho Pasion / Per agoniam et passionem tuam\nDre ho kroaz hag ho poan da vezañ dilezet / Per crucem et derelictionem tuam\nDre ar pezh hoc'h eus gouzañvet / Per languores tuos\nDre ho marv ha dre ar bez oc'h bet lakaet ennañ / Per mortem et sepulturam tuam\nDre ho tDasorc'h / Per Resurrectionem tuam\nDre ho Pignadenn d'an Neñvoù / Per Ascensionem tuam\nDre gevrinenn santel an Aoter savet ganeoc'h / Per sanctissimae Eucharistiae institutionem tuam\nDre ho levenez / Per gaudia tua\nDre ho klod / Per gloriam tuam\nOan Doue, a lamm pec'hedoù ar bed, pardonit dimp, Jezuz/ Agnus Dei, qui tollis peccata mundi, parce nobis, Jesu\nOan Doue, a lamm pec'hedoù ar bed, hon selaouit, Jezuz / Agnus Dei, qui tollis peccata mundi, exaudi nos, Jesu\nOan Doue, a lamm pec'hedoù ar bed, ho pet truez ouzhimp / Agnus Dei, qui tollis peccata mundi, miserere nobis, Jesu\nJezuz, hor selaouit / Jesu, audi nos\nJezuz, roit dimp hor goulenn / Jesu, exaudi nos.\n** Hon dieubit / Libera nos\nPublié dans Epifaniezh, Gouelioù, Liderezh, Messe, Nedeleg, Nedeleg - Noël, Oferenn, Sainte Liturgie, Sulvezhioù


Langue bretonne : la prochaine Redadeg aura lieu du 21 au 29 mai 2021\nLundi 27 avril 2020 à 19:36 -\nInitialement prévue en mai prochain, la Redadeg, la course pour le breton aura finalement lieu du 21 au 29 mai 2021. Les écoles Diwan et des projets liés à la langue bretonne seront financés par les bénéfices récoltés. Ceux qui avaient déjà acheté un kilomètre peuvent le conserver.\nL'arrivée de la Redadeg à Plouguerneau © Radio France - Romain Prault\nAmpellaet eo bet ar Redadeg 2020, sañset e oa da vezañ dalc'het e miz Mae er bloaz-mañ met a-benn ar fin e vo dalc'het etre an 21 hag an 29 a viz Mae 2021, abalamour d'ar c'horonaviruz. Kengret, sportel, sevenadurel, bevet a-stroll ha gant plijadur eo spered ar Redadeg evit ar brezhoneg. Tremenet e vez dre 5 departamant Breizh abaoe 2008 bep eil bloaz.\nAbalamour d'ar C'hovid-19 neuze e vo redet an daou vil kilometr a-benn ur bloaz. Embann a ra aozerien ar Redadeg, "goude bezañ kaozeet gant an dud a youl-vat, aozerien al loc'hañ e Karaez hag an degouezh e Gwengamp en deus divizet Kuzul-merañ ar Redadeg e vefe redet Redadeg 2020 etre an 21 hag an 29 a viz Mae 2021." Ar pal kentañ zo "degas ar skoazell prometet da raktresoù 2020 ha da rouedad ar skolioù Diwan."\n1220 kilometr a chom da werzhañ a-raok fin ar bloavezh 2020\nPrometiñ a ra an aozrien e vo lidet ar Redadeg a zeu "war an ton bras". "Pedet e vez ar re o deus prenet o c'hilometr da virout anezho evit ma vefe redet ganto e miz Mae 2021. Evit ar re n'o deus ket graet c'hoazh e c'hellont mirout/prenañ o c'hilometr enlinenn war internet." 1220 kilometr a zo c'hoazh en gwerzh.\nPenaos e vo aozet an darvoud ha peseurt dibaboù a zo bet kemeret gant an aozerien ? Pep tra 'vo displeget deoc'h amañ gant Katell Chantreau, ken-brezidantez ar Redadeg.


Emil Oskar Nobel - Wikipedia\nEmil Oskar Nobel,\npoltredet er bloavezhioù 1860.\nEmil Oskar Nobel (skrivet raloc'h Emil Oscar Nobel), ganet d'an 29 a viz Here 1843 e Sant-Petersbourg hag aet da Anaon d'an 3 a viz Gwengolo 1864, a oa un ezel eus ar familh Nobel. Mab yaouankañ Immanuel Nobel, bet gant e wreg Caroline Andrietta Ahlsell. Bez' e oa breur da Robert Nobel, Ludvig Nobel ha breur yaouankañ Alfred Nobel.\nEmil Nobel a voe lazhet d'an 3 a viz Gwengolo 1864 gant ur pikol tarzhadenn pa oa oc'h arnodiñ nitroglikerin e labouradeg e dad e Heleneborg, Stockholm. Goude ar gwallzarvoud marvus e reas e vreur Alfred e seizh gwellañ evit stabilaat an dinamit gant kieselguhr. N'edo ket Alfred el labouradeg pa varvas e vreur Emil.\n↑ Emil Oskar Nobel el lec'hienn RootsWeb.com\n↑ jewage.org Emil Oscar Nobel\n↑ Alfred Nobel and the Peace Price e-barzh Women Nobel Peace Prize Winners, 2d ed.\n↑ No Need for Geniuses: Revolutionary Science in the Age of the Guillotine gant Steve Jones\nAdtapet diwar « https://br.wikipedia.org/w/index.php?title=Emil_Oskar_Nobel&oldid=1741143 »\nKemmoù diwezhañ degaset d'ar bajenn-mañ d'an 28 C'hwe 2017, da 17:29.


Beajoù Mungo Park : ar veaj kentañ e liv ruz, an eil beaj e liv glas\nMungo Park (11 a viz Gwengolo 1771 - 1806) a oa un ergerzher skosat. Beajiñ a reas e kornôg Afrika, a-hed ar stêr Niger dreist-holl.\nGanet e voe e Selkirkshire, e gevred Bro-Skos, war un atant. Mont a reas da Zinedin d'ober studioù medisinerezh ha dont da vezañ surjian. Kemeret e voe evel surjian e bourzh ul lestr eus Kompagnunezh Indez ar Reter, ar Worcester. E miz C'hwevrer 1793 e loc'has ar Worcester war-zu enez Sumatra. Pa zistroas Mungo Park eus Sumatra e 1794 en doa kavet ha studiet spesadoù pesked ha plant a oa dianav da dud Europa betek-henn.\nBeaj kentañ[kemmañ | kemmañ ar vammenn]\nE miz Gwengolo 1794 en em ginnigas Park d'an African Association, ur gevredigezh eus Londrez, evit mont da ergerzhet kornôg Afrika, a-hed ar stêr Niger. Dianav a-walc’h e oa Afrika da dud Europa e dibenn an XVIIIvet kantved : estreget an aodoù ne anavezent koulz lavaret netra. D’an 22 a viz Mae 1795 e loc’has Park diouzh Portsmouth, e kreisteiz Bro-Saoz, e bourzh ul lestr kenwerzh anvet Endeavor, da vont war-zu aod Gambia. D’an 21 a viz Mezheven 1795 e erruas en aber ar stêr Gambia ha sevel a reas gant ar stêr da vont en douaroù betek ur c’hontouer anvet Pisania.\nD’an 2 a viz Kerzu e kuitaas Pisania da vont war-zu diabarzh ar c’hevandir, gant daou heñcher. Treuziñ a reas diazad ar stêr Senegal. D'an 21 a viz Gouere 1796 e tegouezhas e Ségou, war lez an Niger. Diskenn a reas gant ar stêr, betek Silla ha neuze e tistroas war e c'hiz. Erruout a reas betek Bamako. E Kamalia, e-kichen, e kouezhas klañv ha chom a reas eno e-pad meur a viz. A-benn ar fin e erruas e Pisania en-dro d’an 10 a viz Mezheven 1797, ha distreiñ da Vro-Skos. Pa zegouezhas eno, e miz Kerzu, e kave d’an holl e oa marv ; dudiet bras e voe an dud o klevet an istor eus e veaj. Un danevell anezhi a voe savet evit an African Association hag embannet e 1799 (Travels in the Interior Districts of Africa). Berzh a reas al levr-se, rak deskrivañ mat a rae ennañ, dre ar munud, an dud hag an traoù en doa gwelet. Evel-se e roe un tañva eus Afrika da dud Europa.\nEil beaj[kemmañ | kemmañ ar vammenn]\nGoude e veaj kentañ e timezas Park hag en em ziazezas e Peebles, e Bro-Skos, da labourat evel mezeg. E diskar-amzer 1803 e voe goulennet outañ, gant ar gouarnamant, ren ur ergerzhadeg all war-zu an Niger. Asantiñ a reas. Studiañ a reas arabeg da c'hortoz an deiz loc'hañ.\nPal an eil beaj ne oa ket mui ergerzhet Afrika met diazezañ galloud Breizh-Veur enni. D'ar mare-se e oa bec'h etre Breizh-Veur ha Bro-C’hall ha brezel etrezo. D'an 31 a viz Genver 1805 ez eas kuit Mungo Park diouzh Portsmouth gant ur strollad tud all hag erruout en enez Gorée d’an 28 a viz Meurzh. Ac'hano e heulias ar stêr Gambia ha degouezhout war lez an Niger e miz Eost. Ne chome nemet unnek Europad bev gantañ da neuze, rak marvet e oa ar re all gant ar flus. Eus Bamako e tiskennjont gant ar stêr e bourzh bigi, betek Ségou. Un tamm izeloc'h, e Sansanding, ne chome nemet tri anezho. E miz Du e loc'has Park war ar stêr adarre. Gouzout a reer e voe tizhet Tombouctou gantañ. Pelloc'h c'hoazh e erruas e Boussa hag eno e varvas moarvat, e deroù ar bloaz 1806.\nE 1827 ez eas mab Mungo Park, Thomas Park, da glask adkavout ar roud eus e dad : dilestrañ a reas war aod Pleg-mor Ginea ha mont war-zu Boussa. Met mont a reas diwar wel ha ne zeuas ket en-dro kennebeut.\nAdtapet diwar « https://br.wikipedia.org/w/index.php?title=Mungo_Park&oldid=1959935 »


Pajenn:Guillouzic - Bue Zant Ervoan, 1894.djvu/73 - Wikimammenn\nPajenn:Guillouzic - Bue Zant Ervoan, 1894.djvu/73\neun iliz a hiz koz hag eul lambruch koat d’ei. Zant Ervoan a nevoa gwelet ilizo kaer barz ar broio lec’h a oa tremenet, hag a jonjaz kaerat eun tam ive hini Landreger. Gret a oe goab diont-han, ha goulet digant-han penoz a halje ober al labour-ze pe na oa ket arc’hant da ze. Ar zant na reaz van ebet vit klevet kojo evelse ; na oa ket peardra d’ober al labour, mont a rez da glask gant he fianz bepred en Doue. Mont a rez da gad an Duk a Vreiz, an Dukez, Otrone braz palez an Duk ha noblanz vraz all ar vro, goulen a reaz digant-he, en hano Doue, ho aluzen vit dressan ha kaerat iliz Landreger, ha den na zerraz d’ean he dor nag he ialc’b, pep hini roaz he dam. Goude bean bet o kad an dud vraz-ze a iez ive da gad an Eskob, ar chaloniet, personet ha beleien an eskopti, hag oll, beteg an dud ar muan dister, a rojont ho aluzen d’ar zant ; ha neuze prim ha prim a oe laket al labour en tenn hag artizanet da labourat. An Otro Doue roaz da c’hout dre eur burzud pegement a blije al labour-ze d’ean. Ezom a oa koat-labour kals, hag ar zant dre ma ouie a nevoa an otro Per Rostren koajo kaer damdost da Landreger, a iez da c’houlen digant-han eun toullad gwe.\nNoblanz Rostren-ze a nevoa kals a gerent en bro Treger, Kastel Beurleudi a oa d’he, ha kals a leuveo all er vro-man, en Beurleudi, Runan, Trogerri hag el lec’h all. Digemeret mad a oe ar zant gant an otro-ze ; laret a rez d’ean kemer gwe pez a nije eom, hep damant, deuz an dibab. Zant Ervoan hen trugarekeaz, a iez d’ar c’hoat, hag a rez diskar kaeran gwe a oa enhan. Ziouaz ; evit-han, bean oa er c’hastel tud anviuz, tud a\nAdtapet diwar « https://br.wikisource.org/w/index.php?title=Pajenn:Guillouzic_-_Bue_Zant_Ervoan,_1894.djvu/73&oldid=127461 »


Seizved pennad — III - Wikimammenn\nSeizved pennad — III\nR. Prud’homme, 1903 (p. 183-187)\n◄ Kolisted hep mez. — Lein soudard. — ’Læc’h ma ouelaz sant Per Jeruzalem gwech-all. — Jeruzalem ha Sant-Briek. — Traouien Jozafat ’Kichen Siloe : eur gakousiri. — Piou a ra an dro d’an dud laour ►\nJeruzalem gwech-all. — Jeruzalem ha Sant-Briek. — Traouien Jozafat.\nMeur a bez lojeiz a zo bet distrujet aman wardro gant iliz Sant-Per. Ar vuzulmaded, c’hoant gante d’ober euz Jeruzalem eur gær grenv, o deuz troc’het d’ei he lost, kouls laret, ’n eul lezel diavæz ar mogerio neve tu ar c’hreiste, da laret eo ar c’harter-man. Meur a dra koz a zo kuzet aman, dreist-holl treo bet græt gant ar Romaned. N’euz d’ober nemet lemel ar gwiskad douar a zo war c’houre, hag e kaver ’leiz a dreo a zo eun desteni euz doare bevan ar re goz. Tado an « Assomption », ’boue o deuz prenet o fark, o deuz laboured deuz o gwellan ’vit dizolo darn anê ; bernio douar o deuz difoeltred evit furchal. Red eo laret n’o deuz ket kollet o foan nag an arc’hant a zo bet roet d’ê evit se. Kavet o deuz eun hent paveet gant ar Romaned, posto ’vel ar re a lakent d’ober diarauk o stalio, kavo-dour, ha me ’oar petra c’hoaz ?\nMar lezet e-mæz ho kær ti-gar Sant-Briek, e c’hellfet gwelet ennan, gant ho fantazi, ti ar Senakl war ar mene Sion. Breman, n’ho peuz ’met sellet ac’hane gant ho taoulagad ’trezek an hanter-noz, hag e welfet, pell duont, en tu deo d’an draouien hag e-keñver bered koz Sant-Briek, eur c’hoadik a rer anean koat Toupin.\nRoet da heman eun hano-all, an hano a Jetsemani, ha setu c’hwi kavet ganac’h al liorz koadek ec’h eaz Jezuz enni gant e ebestel, goude bean græt, ’barz ar Senakl, sakramant an Auter.\n’Vit mont di e tremenaz dre aman, ’læc’h mac’h omp chomet da zellet endro d’imp, Ac’han e tiskennaz betek ar Sedron, ha neuze e savaz da liorz ar Gwe Oliv.\n’Leiz a veio, beio Judevien ha beio muzulmaned, a zo en daou du da draouien Jozafat. Darn anê, ’vel re Absalon, Zakari ha Jozafat, a zo koz koz ha hanval ouz chapeligo. Petra bennag a viskoaz e zo bet intered eno. Meur a den eta a deuio da hadvevan eno an de divezan euz ar bed, evit bean dioustu barnet gant hon Zalver Jezuz. Setu perak, a van da van, ec’h eaz en kreden ar Judevien, hag en o goude en kreden ar gristenien, e vije dastumet eno an holl dud evit ar varnidigez vraz. Gellout a reomp delc’hel d’hen kredi : mes n’euz pec’het ebed evit hen nac’h. Ar Judevien hag ar Vuzulmaned hen kred ken stard ken e teuont en o beo da zibab ’barz an draouien al læc’h e plijo ar muian d’ê bean barnet ennan.\nAr poz a ver o paouez lenn a zo tennet euz ar pedenno kaer dispar a ve laret en Breiz-Izel dirak ar c’horfo maro. Nag a wech, en em yaouankiz, e zo digoueet d’int mont da gemer lod enne ! Na varve den endro da Wern-Lanrodek, hep n’ajen goude koan da bedi dirakan. Ha me ’lar d’ac’h na vije ket poaniuz evidon na ’vit ar re all chom war benno an daoulin epad eun hanter heur pe ouspenn. Speret ha kalon e vije ’nen gant komzo ar beden.\nOh ! ma chomo beo ar c’hiz-ze dre-holl en hon bro Breiz-lzel, ’vit ma teuio Doue da bardoni abretoc’h d’anaon ar purgator.\nAdtapet diwar « https://br.wikisource.org/w/index.php?title=Seizved_pennad_—_III&oldid=104739 »\nKemmoù diwezhañ degaset d'ar bajenn-mañ d'an 27 Gou 2017, da 12:16.


Buhez ar Zent. pages 366, 367, 368. Encyclopédie Marikavel.\npages 366, 367, 368\nSeitekvet devez a viz Mae\nSant Paskal Baylon\nManac'h eus a Urz sant Fransez (1540-1592)\nGinidik eus a Dorre Hermosa, en rouantelez Aragon, ar zant-man a deuas er bed d'ar Zul-Fask 1540, ar pez a lakas rei d'ezan an hano a Baskal. E dad hag e vamm a oa labourerien douar, o yevan diwar bouez o divrec'h, mes kristenien eus an dibab e oant.\nKustumi rejont o mab da bedi ha da vont d'an iliz; c'hoant o devoa d'hen lakat er skol, mes o faourente a viras oute, ha Paskal a renkas mont da di eun amezeg da vesât al loened.\nAr vicher-ze a droas anezan muioc'h c'hoaz war ar beden, hag alies, en korn ar park, e veze kavet war e zaoulin. Kement-se, avat, ne vire ket outan d'ober mat e zever, hag e vestr n'en devoa mevel ebet gwelloc'h evitan, prest bepred da zenti ouz ar gomz, ha d'ober ar pez a c'hioulenned outan.\nAbalamour da ze, e vestr e gare kalz, hag evel n'en devoa ket a vugale, e kinnigas d'ezan e gemer da bennher. Paskal, gant aon na vije deut madou an douar da vreinan e galon, a oe gwell gantan goulenn digor en kouent menec'h sant Fransez.\nAn abad a ginnigas d'ezan e lakat war ar studi da vont da veleg; hen a gredas e oa re enorus ar garg-ze evitan, hag a c'houlennas chom en renk ar breudeur. Abarz nemeur, ne oa hini par d'ezan da heuilh reolen an Urz; hini ebet ken troet hag hen war ar beden ha war al labour. Al labouriou disteran, evel digeri an nor d'an dremenidi, serviji ar venec'h-all ouz tol, eo ar re a oa ar muian diouz e zoare.\nKastizan rê e gorf evit ober d'ezan plegan d'e spered; en em erbedi a rê bemde ouz ar Werc'hez Vari evel ouz e vamm; mes e zevosion vras oa e zevosion da Jezuz-Krist en sakramant an ôter, meulet ra vezo.\nEn harz an ôter e oa e blijadur; komz a rê kalon ouz kalon ouz Jezuz, ha gant Jezuz e-unan e teskas skiant ar zent. Daoust ma, ne oa ket bet er skol, e prezege war gwirioneziou ar relijion kenkouls hag ar venec'h gouiziekan eus e Urz.\nOuz e glevet, arc'heskob Valanz a lavare : « Da betra e talv d'imp hon deskadurez hag hon levriou, pa deu ar re dizesk da anaout ar relijion gwelloc'h evidomp, dre an humilite hag ar beden ! »\nRener bras Urz sant Fransez, Kristoph a Cheffon, a oa neuze en Pariz. Bro-Frans a oa dismantret d'ar mare-ze gant an hugunoded (1); lazan 'rênt hep true kement manac'h a goueze etre o daouarn. Diês bras oa eta d'ar venec'h a ziavêz-bro kas o liziri d'o jeneral.\nPaskal, meur a wech, a oe karget eus ar c'hefridi-ze. Laouen e veze bepred o vont en hent, leun a flzians en madelez Doue. Evit eur veach a dri-c'hant leo, ne gase gantan na botou na bara.\nTost da Orleans, e kouezas être daouarn an hugunoded :\n- Lavar d'imp, emeze, ha Jezuz a zo en sakramant an ôter ?\n-Ya ! eme al lean, ken dinec'h ha tra, eman ennan en gwirione !\nYudazerez a oe grêt d'ezan evit e lakat da nac'h e fe, mes netra n'hen trec'has.\nDizro d'ar Spagn, Paskal a dalc'has, dre e skoueriou, da gennerzi e vreudeur war an hent mat. Ar venec'h-all a deuas d'ober kement a stad anezan, ma veze gwelet ar re zesketan o c'houlenn kuzul digantan.\nD'an oad a zaou vla ha hanter-kant, uzet dre e binijennou ha muioc'h c'hoaz dre dân karante Doue, goude bezan bet e zakramanchou divezan, e roas e ene d'e Grouer, d'ar 17 a viz mae 1592.\nGrêt a oe d'ezan eun enterramant eus ar re gaeran; e gorf a oa lezet dizolo en e arched; gwelet a oe e zaoulagad o tigeri hag o serri, etre diou wech, d'ar gorreou, en oferen. Ar burzud-ze, hag eleiz a re-all a c'hoarvezas war e ve, a reas d'ar pab Alexandr VIII hen lakat en renk ar zent, er bla 1680. Leon XIII, er bla 1897, en deus e roët da batron d'an holl breuriezou a labour da gas dre ar bed anaoudegez ha karante evit Hon Zalver Jezuz-Krist en sakramant an ôter, meulet ra vezo.\nO. Q. M.\n(1) Lezhano roët d'ar brotestanted.\nWar an Oter eman Doue\nWar an ôter eman Doue, ken gwir ha ma oa war blouz kraou Bethleem, e wele kentan; ken gwir ha ma oa war goal kroaz mene Kalvar, e wele divezan.\nPenôs an dra-ze ?\nMe ne welan war an ôter nemet bara, deliennou bara gwenn-kann, bara grêt gant greun hag hon deus gwelet hadan en hon douarou, dornan en hon leuriou, malan en bon milinou. Ar bara-ze eo Doue, marteze ? Nan, ar bara-ze n'eo ket Doue eo; ar baganed a rê o doue eus eun tamm koat, eus eun tamm men, eus eun tamm pri; mes ni ne reomp ket hon Doue eus eun tamm bara. Nan, ar bara-ze n'eo ket Doue eo, mes en plas ar bara-ze eman Doue.\nAn danve bara a ya kuit hag en e blas e teu Jezuz-Krist, korf hag ene, Doue ha den.\nAn danve bara a ya kuit. Ar pez a ra ar bara, en gwirione, n'eo ket ar vent eo; pe e vezo bras pe bihan ar bara, e vezo bara koulskoude. Ar pez a ra ar bara, en gwirione, n'eo ket ar vlaz eo; pe e vezo dous pe drenk ar bara, e vezo bara memes tra. Ar pez a ra ar bara, en gwirione, n'eo ket al liou eo; pe e vezo gwenn pe du, ar bara a vezo bara 'velkent. Nag ar vent, nag ar vlaz, nag al liou ne reont ar bara, an danve eo a ra anezan, da lavaret eo, ar pez n'hall, en doare ebet, kouezan dindan skianchou an den. Ar vent, ar vlaz, al liou a ra doareou ar bara, ne reont ket ar bara, en gwirione; ne reont nemet kuzan an danve. Ha ni, kristenien, a lavar n'eus mui a vara dindan doareou ar bara war an ôter; roët en deus plas da gorf ar C'hrist, dre ar c'homzou a lavar ar beleg da 'vare ar gorreou.


Priziañ e CP CE1 : levrigoù ha priziadennoù\nAccueil > Kelc’hiad 2 > Aozañ ar c’hlas hag an deskiñ > Priziañ e CP CE1 : levrigoù ha priziadennoù\nvendredi 3 novembre 2017, par Isabelle.\nCE1 Levrig priziañ\nCE1 Priziañ : brezhoneg (...)\nCE1 Priziañ : matematikoù\nCP Levrig priziañ\nCP Priziañ araok sevel ar (...)\nCP Priziañ : brezhoneg galleg\nCP Priziañ : matematikoù\nCP Priziañ : egor\nCP Priziañ : amzer\nCP CE Sevel goulennoù diwar ar\nBilañs an deskiñ gant ar (...)\nGolo evit ar priziadennoù\nDielloù kozh CP CE1 programmoù\nNEVEZ ! Priziadennoù mat e CE1.\nLivrets d’évaluation et évaluations pour le CP CE1 (français, breton, mathématiques, espace/temps), programmes 2016.\nAccéder au livret scolaire unique LSU.\nUtilisation également possible du livret papier comme "tableau de bord".\nCE1 Priziañ : brezhoneg galleg\nCE1 priziañ komz\nCE1 priziañ Lenn\nCE1 priziañ skrivañ\nCE1 priziañ tro ar yezh\npriziañ CE1 niveriñ\npriziañ CE1 diskoulmañ\nCP Priziañ araok sevel ar skoazell : silabennoù ha niveroù\nUr fichenn "diouganiñ" da lakaat e pleustr e prantad kentañ evit sevel buan ar skoazell :\nar silabennoù (evit skaozellañ al lenn hag ar skrivañ)\ncp priziañ evit skoazellañ\nCP priziañ komz\ncp priziañ lenn\ncp priziañ skrivañ\ncp priziañ tro ar yezh\ncp priz diskoulmañ\nCP priz geometriezh\nCP priziañ jediñ\ncp priziañ niveriñ\ncp priz muzuliañ\ncp priziañ egor\ncp priziañ amzer\nCP CE Sevel goulennoù diwar ar bed\nS2 - Identifier les trois états de la matière.\nS3 - Identifier un changement d’état de l’eau dans un phénomène de la vie quotidienne.\nUr fichenn implijapl e penn diwezhañ ar sekeñs, (diwar an hentenn lenn "Ninnog ha Tudi" e CP, levr 3, testennoù 23 "L’eau, un trésor fragile, texte documentaire") ; fichenn e brezhoneg pe e galleg.\nCP Stad an dour\nBilañs an deskiñ gant ar skoliad(ez)\nFichenn evit sevel bilañs dekiñ pep unan, dre gomz gantañ ha dre skrid ivez :\nGolo evit ober ul levrig gant priziadennoù ar bloavezh.\nDielloù kozh CP CE1 programmoù 2008\nLivrets d’évaluations CP et CE1, avec les grilles de report d’évaluations et les exercices accompagnant les livrets, programmes 2008.\n- Levrigoù priziañ\nUl levrig priziañ a 2 bajennad e CP, hag unan all a 4 fajennad e CE1, evit mont gant ar "socle commun" stumm nevez (2011). Kavit amañ ar c’haeloù priziañ a za gante ivez. Da heul, ar poelladennoù evit priziañ e CP hag e CE1 (e urzh al levrig).\nCP kael briziañ\nCE1 kael briziañ\n- Priziadennoù CP 1\nPoelladennoù divyezhek evit priziañ e CP (12 pajennad) : Galleg, Brezhoneg, Mat.\nPoelladennoù zo e galleg, pe e brezhoneg, da gopiañ ha pegañ evit sevel priziadennoù ar skolidi. Arabat implijout an diell evel m’emañ. Krouet eo bet evit ober un dibab e-barzh hervez ar varregezh priziet. Sur-walc’h vo ret gwellaat hag ouzhpennañ an traoù, tamm ha tamm.\nPoelladennoù priziañ CP\nPriziadennoù CP 2 : Priziadenn miz Gouel-Mikael : evit kaout sell ar skoliad ha sevel ar strolladoù-skoazell war al lenn, ar skrivañ, an niveriñ hag ar jediñ.\nPriziañ CP 1\n- Priziadennoù CE1 : Poelladennoù divyezhek evit priziañ e CE1 (53 fajennad) : Galleg, Brezhoneg, Saozneg, Mat.\nPoelladennoù zo e galleg, pe e brezhoneg, da gopiañ ha pegañ evit sevel priziadennoù ar skolidi. Arabat implijout an diell evel m’emañ. Krouet eo bet evit ober un dibab e-barzh hervez ar varregezh priziet. Priziadennoù ofisiel evit ar CE1 vo adkavet e-barzh, ha traoù ouzhpenn e brezhoneg. Sur-walc’h vo ret gwellaat hag ouzhpennañ an traoù, tamm ha tamm.\nPoelladennoù priziañ CE1\nAozañ ar sizhunvezh\nAozañ c’hoarioù ar c’hlas evit lakaat ar skolidi da bleustriñ o-unan\nFichenn skoazell war daol pep skoliad : Lizherenneg, niveroù, hag all\nLabourat a-strolladoù bihan\nTikedennoù ha skritelloù evit aozañ ar c’hlas


Lizherennegoù jorjiek - Wikipedia\nMeur a lizherenneg a zo bet implijet evit skrivañ ar jorjieg abaoe m'eur krog d'e skrivañ (gwelet pelloc'h). Hiziv an deiz e vez implijet an doare skrivañ anvet Mc'hedrouli (მხედრული, "skritur milourel").\nI - Asomtavrouli\nII - Nousc'ha-c'houtsouri\nIII - Mc'hedrouli\nImplijet e vez al lizherenneg jorjiek a-vremañ (mc'hedrouli) da skrivañ ar jorjieg dreist-holl, met ivez un nebeud yezhoù kaokazek all.\nTeir lizherenn ha tregont a zo el lizherenneg a vez implijet hiziv an deiz evit skrivañ ar jorjieg a-vremañ. Lizherennoù all a zo bet implijet gwechall ivez (diskwelet e mouk en daolenn a-is):\nNe ra diforc'h ebet etre al lizherennoù bras hag ar re vihan. Klasket zo bet, koulskoude, implijout un doare skritur koshoc'h anvet asomtavrouli da dalvezout da lizherennoù bras:\nLizherennoù bras asomtavrouli\nIstor al lizherenneg(où)Aozañ\nIjinet e oa bet doare-skrivañ koshañ anvet Asomtavrouli ("lizherennoù bras", gwelet a-us) pe Mrgvlovani "skritur ront" e 412 a-raok Jezuz gant beleion jorjieg Matra (perseg Mithra), bet cheñchet un tammig gant ar roue Parnavaz I ag Iberia e 284 aJ.\nDeuet e oa war wel un doare-skrivañ all en IXvet kantved anvet Nousc'huri ("lizherennoù bihan") pe kutc'hovani ("karezennek"). Implijet e veze an asomtavrouli hag an nousc'houri, anvet a-stroll c'houtsouri (ხუცური, pe "skritur an iliz"), evit sevel skridoù relijiel ma talveze al lizherennoù asomtavrouli da lizherennoù bras.\nDeuet eo war wel al lizherenneg a vez implijet hiziv anvet Mc'hedruli (მხედრული, "skritur milourel") evit ar wech kentañ en XIvet kantved. Implijet e veze betek ar XVIIvet kantved evit sevel skridoù na dennent ket d'an iliz, met war-lerc'h e veze implijet al lizherennoù-se evit an holl skridoù, relijiel pe get.\nOmniglot Lec'hienn dispar diwar-benn an doareoù-skrivañ e saozneg (Asomtavrouli ha Nousc'ha-c'houcouri)\nAdtapet diwar « https://br.wikipedia.org/w/index.php?title=Lizherennegoù_jorjiek&oldid=1814685 »\nDernière modification le 12 Kzu 2018, à 21:45\nKemmoù diwezhañ degaset d'ar bajenn-mañ d'an 12 Kzu 2018, da 21:45.


Pajenn:Ar Prat - Nozveziou an arvor, 1909.djvu/12 - Wikimammenn\nPajenn:Ar Prat - Nozveziou an arvor, 1909.djvu/12\ne-unan eo ar re a gomz euz amzer an Dispac’h-Vras. El levr-man n’en deus ket manket da rei d’eomp teir gontadenn eus an amzer griz-se : Ar groarig vruzunet, Gwrac’h on Aochou, Park ar Burzud. An holl o lenno gant kalz plijadur ha kalz didu.\nNedeleg, Pask ha gouel an Anaon a zo tri gouel poblus en bor bro. Marteze ez eus lod ha n’ouzont ket perak e leverer teir oferen da genver deiz ginivelez Hor Salver ? Evit sklerijenna ar re-ze, just awalc’h, eo en deus Klaoda Ar Prat savet Teir oferen Nedeleg. Lenn a vo graet ive gant plijadur, evit amzer Fask, Ar C’hleier o tizrei eus Rom goude eur perc’herinaj a dri devez, kouls ha Noz-veilh an Anaon, eur gontaden goant hag a lavar d’eomp arabad ankounac’haat\nEneou hon tad hag hor mam\nO leski e kreiz ar flam.\nDemdost an holl istoriou a gavomp e Nosveziou an Arvor a dremen e Breiz ha leun int a garantez-vro. E Bara ar gear ha Klenved ar gear, an oberour a ali e genvroiz da jom bepred stag mat ouz douar o c’havel, rak e nep leac’h ne vezint gwelloc’h.\nNag a genteliou talvoudus a gavomp er c’hontadennou-ze ! Nag a skoueriou kaer da heuilh ! Deskomp* gant Gwrac’h an Aochou pardoni zoken d’ar re o deus graet ar muia gaou ouzomp…\nAr Prat a zo eur mab feal d’an Iliz hag he difenn a ra e pep leac’h, hi hag be ministred. D’an tammou krak doktored difeiz, savet stank en hor bro evel kabellou-tousegi, ha ne vezont laouen nemet o vabouzi, o teurel o glaouren war bep tra kaer ha santel, en deus kinniget Labour ar Beleg.\nMes n’eo ket awalc’h beza atao o rei kenteliou, red eo ive, bep an amzer, diroufenna taliou al lennerien gant istoriouigou fentus, rak gouzout a raer,\nHep eur begad pebr hag holen\nE vez meurbed goular ar zouben.\nAl lennerien eta a gavo, kemmesket gant ar mar-\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/12&oldid=159048 »\nKemmoù diwezhañ degaset d'ar bajenn-mañ d'an 13 Ebr 2020, da 15:53.


Journal de Renaud Camus, vendredi 11 août 2017\ncréée le samedi 12 août 2017, 16 h 48\nmodifiée le vendredi 2 février 2018, 21 h 59Plieux, vendredi 11 août 2017, une heure du matin. Pierre a un curieux génie pour vider son sac dix ou quinze ans après. Comme nous ~~~~~~~~~~ ~~~~~ ~~~~~~~~, ~~~~~, ~~~~~ ~~~~~~ ~~~, ~~ ~~~~~~~ ~~~ ~~~ ~~~’~~~ ~~~~~~~~ ~~~~ “menace d’invitation”, d’ailleurs ~~~~~ ~~~~~~, ~~~~~ ~~~~~~, ~~~~ ~~~~~~~~~~~~~ ~~~~ ~~~~ ~~~~~~~~~, ~~~ ~~~~ ~~~~~~~ ~~~ ~~~~~~~, ~~~ ~~~~ ~~~~~~ ~~~ ~~~~~~~, ~~ ~~~~ ~~~ ~~~~~~, ~~~ ~~~~~~~~~~ : ~~ ~~’~~~ croire ce sont ~~ ~~~~ ~~~~~ ~~~~~~~~~ ~~~~ désastres.\nSon ~~~~~ ~~~~~~~ ~~~~~~~~ ~~~~~~~~ ~~~ ~~~~~ ~~~~ ~~~ ~~’~~~ ~~~~~~~~~~ ~~ ~~~~~~ ~~~ ~~~~ ~~~~~ ~~~~~~ ~~~~ ~~~~~~~~~~~ ~~~ ~~~ ~~~~~~. Il s’agissait d’un ~~~~~~ ~~ ~~~~~~ ~~~ ~~~~~~ ~~’~~~~ ~~~~~~~~~~~ ~~~ ~~~~~~~~~~~ ~~~ ~~~~~~ ~~~~~~ ~~~ ~~ ~~’~~~~~~ ~~’~~~~ ~~~~~~~~~~~ ~~~ ~~~~~~~ ~~~~~~~~~ ~~ ~~~ ~~~~~~~. ~~~ ~~~~~~ ~~~~~~ ~~~~~~ de longue date, ~~~~~ ~~~~ ~~~~~ ~~~ ~~~~~~~~~~~ ~~~~~~~~~~~ ~~~~ ~~~~~ ~~~~~~~~~~~~~~ ; ~~~ ~~~~~~~~~~~, ~~~~~~~~ ~~~~~ ~~~~~~~ ~~~, ~~~~~ ~~~~~~ ~~~~~~~~, ~~ ~~~~~~~, ~~~~~~~ ~~~ ~~~~, ~~~ ~~~~~ ~~ ~~~~~~~~. Pierre était partisan ~~~ ~~~~~~~~~ ~~~~~~ ~~~~~~~~~~~ ~~~~~~~~, ~~~~~ ~~~~~~~~~~~ ~~~ ~~~~ ~~~~~~~ ~~~~~~~~ ~~~~~ ~~~~ ~~~~~ ~~’~~~~~~~~~~~~~~. ~~~, ~~’~~~~~~ ~~~~~~~ ~~~~~, ~~’~~~~~~ ~~~~ ~~~~ ~~~~~~~~~~~~, ~~~ ~~~~ ~~~~~~~~~~ ~~~~~~ que nous avions ~~~~ ~~~~~~~~~~~ ~~~~~~~~, ~~~~~~~ ~~~~~ ~~~ ~~~~~~, ~~~~ ~~~~ ~~~~~ ~~~~~~~~ ~~~~~~~~~~~~~, ~~~~ ~~~~~~~~~~~~~~ ~~~ ~~’~~~~~~~~~~~ ~~~~~~~~~~~ ~~’~~~~ ~~~~~, ~~~~ ~~~~~~~~~~~~~ ~~~ ~~~~~~ ~~~ ~~’~~~~~~. ~~~ ~~~ semble assez normal, ~~~~~~~~~~~~~~~~~~, ~~~ ~~~~~~~~~~~~~ ~~~ ~~~~~~ ~~~ ~~~ ~~~~~~~~ ~~~~~~ ~~~~~~~ ~~ ~~’~~~~~~~, ~~~’~~~ ~~~ ~~~~~~~~ ~~~ ~~~~~ ~~’~~~~~~~ ~~~~ ~~~~ ~~~~~~ ~~’~~~~~~~~, ~~’~~~~ ~~~ ~~~~~~ ~~~’~~~ ~~~~~~~ dire, et constituions ~~~~ ~~~~~~~ ~~~~~~~~~~~, ~~~~~ ~~~~~~~~~ ~~~~~~~ ~~~~ ~~~ ~~~~~~~~~~ ~~~ ~~~~~ ~~~~~ ~~ ~~~~~ ~~~~~~~~~. ~~~~~ ~~~ ~~’~~~~ ~~~~ ~~~~~ ~~~~ ~~~~~~~ ~~~~~~ ~~~~~~~~~~~ ~~~~~~~, ~~~ ~~~~~ des lustres. À ~~~ ~~~~~~~, ~~~ ~~’~~~ ~~~~ ~~~~~ ~~~~~~~~ ~~~ ~~~~ c’était.\nDans ~~~ journal ~~~ ~~~~~~~, ~~~~ ~~~ ~~~~~~~~~~~ ~~~~ ~~~~~~-~~~ ~~~~~ ~~~~~~~~~ ~~’~~~~~~~~~~ ~~~ ~~’~~~~~~~~, ~~~~~~ ~~~~~~~ ~~~~~, on voit défiler ~~~~~~ ~~~~~~ ~~~ ~~~~~~~ ~~~~~~~ ~~~ ~~~~ ~~~~~~~ ~~~~~~~~ ~~~~~~~~~~~~ ~~~~~ ~~~ ~~~~~~ ~~ ~~~~~~ ~~’~~~~~-~~~~~, ~~~ ~~~~ ~~~~~~~~~~~~, ~~~ ~~~~ ~~~~~~ ~~~~~~~~~, ~~~ ~~~~ ~~~~~~~~~ ~~’~~~~~ semblable et d’être ~~~~~~~~~. ~~~~~ ~~~~ ~~~~~~ ~~~~~~~~ ~~’~~~~~~~ ~~~~~ ; ~~~ ~~~~~, ~~~ ~~~~~ ~~~~~~~, ~~~~~ ~~~ ~~~~~ ~~~~~~~ ~~~~ ~~ ~~~~~~~~~ ~~~ ~~~ ~~~~~~~~~~, ~~~ ~~~~~ ~~~~~~ ~~~~~ détonnerions. Le Grand ~~~~~~~~~~~~~ ~~~ ~~~~~~~~, ~~~~~~ ~~~~, ~~~ ~~~~~~, ~~~~~ ~~~~~~~ ~~~~ ~~~. ~~~ ~~~~~~~~~ ~~~ ~~~~~~~ ~~~~~~~ ~~~~ ~~~~ ~~~~ ~~~~~~~~ ~~~~ ~~~~~~~~~~~, ~~~~ ~~~~~~~~~~~~~~ ~~~ ~~~~~~~~ ~~~~ s’entendre, faute de ~~~~~~~~~ ~~~~ ~~~~~~ ~~~~~~~~~~, ~~~~ ~~~~~~ ~~~~~~~~~, ~~~ ~~~~~ langage.\nPlus ~~~~~~~~~~, ~~ ~~., ~~~~~ ~~~~~~ ~~~ ~~~ ~~~~~~ ~~~~ ~~~~~~~~ ~~~ ~~~~~~~~~~~~ ~~~~~~~~~~~. ~~~~ ~~~ ~~~~~~~ ~~~~~~ philosophiquement ces choses-là ~~~~~~ ~~~~ ~~~ ~~~~~ ~~~~~ ~~~~ ~~~~~~~, ~~~~~ ~~’~~~~~~ ; ~~~ ~~~~~~ ~~~~, ~~~~~~~~~~~~~~~~~, ~~~ ~~~ ~~~~~~ ~~~~ ~~ ~~’~~~~~~~~, ~~ ~~~~~~~~~ ~~~~~~~~~~~ ~~~~~~~~~~~ ~~~~~ : ~~~~~~ ~~~ croit qu’il y ~~~ ~~, ~~~ ~~~’~~~ ~~~ ~~~~~~~~ ~~~~ ~~~~ ~~~~~~~~~ ~~~~~~, ~~’~~~~ ~~~~~~~~~~ ~~~~ ~~~ ~~~~~~~~~~~ ~~~~ ~~ ~~~~ ~~~~~~~. ~~~~~~~ ~~~ ~~~~ ~~~~~~~~~~~~~~~ ~~~~~~~~~ ~~~ ~~~ ~~~~~~~ jamais tout à ~~~~~ ~~~~~~~~ ; ~~~ ~~~~~~~, ~~~~ ~~~~~ ~~~ ~~~~~~~~~~~~, ~~~~~ ~~ ~~~~~ ~~~~~~ : ~~~ ~~’~~ ~~ ~~~~ ~~~~ ~~~~~~~~~~~~, ~~~ ~~~~ ~~~~~~~~~, ~~~~~~ ~~~~~ ~~~ ~~~~~~~. Mais Pierre prend ~~~~ ~~~~~~~-~~~ ~~~~~ ~~ ~~~~~, ~~’~~~ ~~~~ ~~~~~ ~~~~ ~~~ ~~~~~~~, ~~~~~~~ ~~~~~~~~, ~~~ ~~~~ ~~~~~ ~~~~~~~~~ ~~ ~~’~~~~~~~~~~~ ~~~~ ~~~~~~~ ~~~~~ ~~~~~. ~~~ ~~~~~ ~~~~~ ~~~’~~ C. il a ~~~~ ~~~~~~~~ ~~’~~~ ~~~~~~~, ~~~ ~~~~~ ~~~~~~~~~~~, ~~~~~~~~~~, ~~~~ ~~~~ ~~~~~~ ~~~~~~~~, ~~ ~~~~~ ~~~~~ ~~~ ~~~ ~~~~~ ~~~~~~~ ~~~~~~, ~~~~ ~~~ ~~~~~~ ~~~~~~~~~~~, ~~~ ~~ ~~~~~ titre il était ~~~ ; ~~ ~~~~~ ~~~ ~~~~~~ ~~~~~~~~ ~~~ ~~~~~~~~~~~~ ~~~’~~~ ~~~~~~ ~~~~ ~~~~~~~~~~, ~~~ ~~~ ~~~~~~~~ ~~~ ~~~~~~~~~~ : ~~~ ~~~~ ~~~ ~~~~~~~, ~~~~ ~~~ ~~~~~~, ~~~~~ ~~~ ~~~ banquet, à plusieurs ~~~~~~~ ~~~~~~~~~~~~~~ ~~~~~~~~~~~, ~~~~ ~~~~~~ ~~~~~~~~~ ~~ ~~~~~~~ ~~~~~ ~~~~~~ ~~~~ ~~~~~~~~~~~~, ~~~~~ ~~~~~, ~~~~~~ ~~~ ~~~~~~~~~~ ~~~~ ~~~~~~~~ ~~~~~ ~~~~~~~~~~~. ~~’~~~~~~~~~~~ ~~~~~ ~~~~~~~ ~~~~~ ~~~~ “~~~~~~~~” implique d’ailleurs la ~~~~~~~~~ ~~~~~~ ~~~~~~~~~ ~~~ ~~~~ ~~~~~~~~~. ~~~ ~~~~~~~~~~ ~~~~ ~~~~~~~ ~~’~~~ ~~~~~~~~~, ~~~ ~~~ ~~’~~~ ~~~~~~~~~ ~~~~~~.\nvoir l’entrée du vendredi 11 août 2017 et son image dans Le Jour ni l’Heure


Pajenn:Morvan - Kenteliou hag istoriou a skuer vad evit ar Vretoned, 1889.djvu/445 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/445\nrener o veza eveseat mad outho, a lavaraz e voant roudou an hini a glaskemp. Ar roudou-ze hor c’hasas da gaout eul lenn vraz, hag a eane eno. Credabl an indian en doa eur vag hag en doa treuzet al lenn. Ober a rejomp an dro d’al lenn-ze gant ar brasa evez.\nErfin e veljomp ar vag hag eun den epken enhi ; mes re hir e voa diouzomp evit ma c’heljemp he anaout. Gouscoude e c’houiemp ervad eo hen e ranke beza. N’em boa mui izom a rener ha va den iaouang a ieaz en dro. Me a jomaz eno va unan adre eur roc’hel eleac’h ma en em zalc’hen cuzet evit na vijen ket guelet gant ar pesketer. Pardaez oa pa deuas d’an douar ; staga a reaz he vag, ha goude beza sellet tu ha tu en dro dezhan evit guelet ha ne voa den a dost, e c’hoezas tan gant geot seac’h, hag e lakeas pesked da c’hrilla evit he goan. Pa en devoa great he bred, e sellaz adarre tro var dro, ha neuze e c’hourvezaz e kichen an tan. Me a jomas da dremen an noz e douk va roc’hel, eleac’h ma crene va izili gant ar riou ha gant ar strafuil am boa. Evel ne gousken ket, e tremeniz an noz o pidi Doue da voucaat ar galon gris-ze.\nGoude beza pedet Doue caloneg, ez is goustadik beteg an Indian. Cousket oa c’hoaz ; he gousk avad a ioa cousk eun den crignet gant ar morc’hed ; eun ear gouez a ioa var he zrem, he vleo a ioa diskempen, he zorn a zalc’he crog en eur picol penn baz ; eur scrij oa he velet.\nCrena a rea va oll izili o tostat outhan, gouscoude en em erbediz oc’h Doue hag hen hejiz eun tamic. Losker a reaz eur griaden c’houez ; evel eun tigr e savaz en he za en eul lam, ha kerkent e veliz ar\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/445&oldid=162645 »\nKemmoù diwezhañ degaset d'ar bajenn-mañ d'an 22 Mae 2020, da 10:42.


Yezhadur bras ar brezhoneg - Wikipedia\nYezhadur bras ar brezhoneg zo ul levr yezhadur e brezhoneg skrivet gant Frañsez Kervella hag embannet gant Skridoù Breizh e 1947. Adembannet e oa bet gant Al Liamm e 1976.\nKavout a ra da galz a vrezhonegerien ha kelennerien brezhoneg eo al levr yezhadur gwellañ zo bet skrivet biskoazh e brezhoneg ha diwar-benn ar brezhoneg, goude ma c'hall hini pe hini kavout abeg pe abeg ennañ.\nSioù[kemmañ | kemmañ ar vammenn]\nE-touez ar sioù a vez rebechet a-wechoù:\nne vije ket roet lec'h a-walc'h da yezh Gwened, evel ma skrivas Goulven Pennaod e-barzh Al Liamm, met n'eo ket ul levr da studiañ ar rannyezhoù, ha meneget e vez ar gwenedeg evel ar rannyezhoù all meur a wech, ha displeget o dibarderioù e korf al levr;\nimplij ar barrennigoù-stagañ : a-wechoù e lenner amzer-vremañ, a-wechoù all amzer vremañ, marteze ur vi-koukoug; dre vras ne vez ket implijet ken stank ar barrennigoù-stagañ evel bremañ.\nan anv ger diskouezañ (rannbennadoù 367, 402, 459-466) na blij ket d'an holl(Daveoù a vank).\nAdtapet diwar « https://br.wikipedia.org/w/index.php?title=Yezhadur_bras_ar_brezhoneg&oldid=1883688 »\nKemmoù diwezhañ degaset d'ar bajenn-mañ d'an 24 Eos 2020, da 06:52.


(Adkaset eus Gautama Bouddha)\nUn delwenn eus Siddhartha Gautama e Sarnath, eus ar IVe kantved.\nSiddhartha o tizhout ar Parinirvana.\nSiddhartha Gautama (सिद्धार्थ गौतम e sañskriteg) a voe ur mestr speredel, un doare pastor en hanternoz Indez, er c’hwec’hvet kantved kent J.K. Eñ eo diazezour ar gredenn anvet boudaegezh. Daoust ma vez graet Bouda (Bouddha, an hini dihunet, an hini sklêrijennet) eus meur a zen all gant feizidi ar voudaegezh, e seller ouzh Siddhartha evel ar Bouda pennañ (Sammāsambuddha) hag alies ez eo diwar e benn e komzer pa lavarer ar Bouda. Krediñ a reer e oa o vevañ etre 563 kent J.K. ha 483 kent J.K.\nHervez ar gredenn e voe ganet e Lumbini, zo e Nepal hiziv. Mab e oa d’ur roue anvet Śuddhodana. Diouganet e voe e teuje ar bugel nevez-ganet da vezañ ur roue bras pe ur sant ken bras all. Pa oa 16 vloaz e timezas gant Yaśodharā hag ur mab o devoe, Rahula. Siddhartha a dremenas 29 bloaz e lez rouantelezh Kapilavastu, zo bremañ e Nepal.\nKontañ a reer e rae tad Siddhartha diouzh e wellañ evit m’en defe e vab kement tra en doa ezhomm pe c’hoant da gaout hag evit ma n’en em gavfe ket gant traoù poanius pe gant tud o c’houzañv. Daoust da se en em gavas Siddhartha un deiz dirak un den kozh ; goude se en em gavas gant un den klañv, gant ur c’horf marv o vreinañ ha gant ur manac’h o yunañ. Neuze e komprenas ne oa ket ar madoù hag ar binvidigezh palioù nemeto ar vuhez. Kuitaat a reas al lez, dilezel e wreg hag e vugel da vont da glask e vara ha da ren buhez ur penedour e Rajagaha (e Bihar hiziv). Heuliañ a rae kelennadurezh mistri speredel a ginnigas dezhañ kemer o lerc’h, met nac’h a rae bep taol rak kavout a rae dezhañ n’en doa ket tizhet ul live uhel a-walc’h c’hoazh.\nSiddhartha ha pemp diskibl dezhañ a gasas an emgastiz pelloc’h c’hoazh hag en em lakaas da yunañ. Goude dont da vezañ gwan-kenañ ha prest da vervel, a lavarer, ez asantas kemer ur bannig laezh hag un tammig riz digant ur plac’h yaouank anvet Sujata, hag azezañ a reas e skeud ur wezenn-figez (Ficus religiosa) e Bodh Gaya (e stad Bihar ivez). Eno e kavas ar “sklêrijenn”, ha kompren perak e c’houzañv mab-den ha penaos en em wareziñ diouzh ar boan.\nMont a reas da Sarnath e-kichen Varanasi, hag eno e reas e brezegenn gentañ. Kreskiñ a reas niver e ziskibled buan, hag e-pad 45 bloaz e voe o vont hag o tont e hanternoz Indez da brezeg e gelennadurezh. Sevel a reas ur vreuriezh kentañ, ur Sangha, ur gumuniezh menec'h ha leanezed. E-touez e ziskibled anavezetañ emañ Sariputta, Mahamoggallana, Mahakasyapa, Ananda hag Anuruddha. Pa voe 80 vloaz ez embannas Siddartha e oa o vont d’ar Parinirvana, ur stad divarv ma kuitafe e gorf. Mervel a reas e Kuśināra (Kushinagar hiziv e stad Uttar Pradesh), en ur lavarout d’e ziskibled chom hep heuliañ rener ebet met klask heuliañ e gelennadurezh, an dharma.\nAdtapet diwar « https://br.wikipedia.org/w/index.php?title=Siddhartha_Gautama&oldid=1636641 »\nDernière modification le 13 Ebr 2015, à 23:37


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Peter Burke) (KildareStreet.com)\nResults 1-20 of 838,317 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Peter Burke)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Peter Burke)


Y Drych - Wikipedia\nY Drych a oa ur gazetenn gembraek sizhuniek a veze embannet e Stadoù Unanet Amerika en XIXvet kantved.\nKrouet e voe e 1851 e New York, gant an anv Y Drych Americanaidd. E 1855 e voe bodet gant ur gazetenn all, Gwyliedydd Americanaidd, ha diwar neuze e oa anvet Y Drych a'r Gwyliedydd. E 1860 e voe advadezet Y Drych hepmuiken, ha diazezet e voe e kêr Utica e stad New York. E 1865 e voe bodet gant Baner America hag anvet e voe neuze Drych a Baner America. Goude 1890 e veze graet Y Drych anezhi hepmuiken. Embannet e voe betek 1919.\nPouezusañ kazetenn gembraek ar Stadoù Unanet e voe en he amzer. Er gazetenn e veze kavet keleier eus Kembre koulz ha keleier diwar-benn Kembreiz er Stadoù Unanet, hag ur plas bras a veze roet d'an aferioù relijiel.\nY Drych - newyddiadur cenedlaethol at wasanaeth cenedl y Cymry yn y Talaethau Unedig\nAdtapet diwar « https://br.wikipedia.org/w/index.php?title=Y_Drych&oldid=1810169 »\nKemmoù diwezhañ degaset d'ar bajenn-mañ d'an 7 Du 2018, da 07:58.


Bunscoil e Iúr Cinn Trá\nUr gaelscoil (liester: gaelscoileanna) a zo anezhi ur skol en Iwerzhon er-maez eus ar gouzelegvaoù (gaeltachtaí) ma vez vez implijet an iwerzhoneg evel yezh-kelenn. Dindan beli Foras Pátrunachta na Scoileanna LánGhaeilge emañ an darn vrasañ eus ar skolioù.\nBez' ez eus skolioù kentañ-derez (bunscoileanna) hag eil-derez (meánscoileanna) a-raok ar skolaj/lise (coláiste).\nKrouet e oa bet ar gaelscoileanna kentañ e deroù an XXvet kantved da geñver "Adsav keltiek".\nHiziv ez eus war-dro da 50.000 skoliad/ez er gaelscoileanna en holl koulz e Republik Iwerzhon hag e Norzhiwerzhon isrannet etre 158 skol kentañ-derez ha 36 skolaj ha lise.\nBez' eus eus bremañ d'an nebeutañ ur e pep hini eus 32 kontelezh hengounel ha meur a hini er c'hêrioù brasañ hag 1% eus an holl skolidi a vez desket dezhe er skolioù hollouezelek-se e Norzhiwerzhon. Kavet e evz ar skol vrasañ, "Coláiste Feirste" hec'h anv, e Béal Feirste.\nMui-ouzh-mui e tibab an dud kas o bugale d'ar skolioù hollouezelek evit ma vefont barrek war ar yezh met ivez war a seblant peogwir e vez roet 10 poent ouzhpenn d'ar skolidi a ra o arnodennoù diwezhañ en iwerzhoneg.\nRoll ar gaelscoileanna[kemmañ | kemmañ ar vammenn]\nAdtapet diwar « https://br.wikipedia.org/w/index.php?title=Gaelscoil&oldid=1473977 »\nKemmoù diwezhañ degaset d'ar bajenn-mañ d'an 4 Ebr 2013, da 19:25.


Izabel Bro-C'hall (1389-1409) - Wikipedia\nIzabel Bro-C'hall (1389-1409)\nPennadoù Isabelle de France hag Isabelle de Valois zo ivez.\nIzabel Bro-C'hall, pe Isabelle de France pe Isabelle de Valois e galleg, ganet e 1389 ha marvet e 1409, a oa ur briñsez c'hall, hag a voe Rouanez Bro-Saoz e-pad tri bloaz. Diaes e voe dezhi en un amzer ma oa brezel etre Gall ha Saoz, ha seul washoc'h a se ma troas foll he zad, Charlez VI, Roue bro-C'hall.\nEured Izabel gant Richarzh II.\nUr verr a vuhezAozañ\nMerc'h e oa da Charlez VI, roue Bro-C'hall, ha d'e bried Isabeau Bavaria. O zrede bugel e oa. Marvet e oa he breudeur ha c'hoarezed koshoc'h. E-touez ar re all e oa\nJaned, pried da Yann V, Dug Breizh,\nMichelle, pried da Philippe III le Bon, dug Bourgogn,\nLouis, daofin ha dug Gwienna,\nJean, daofin ha dug Touraine,\nCatherine, pried da Henri V, Roue Bro-Saoz,\nCharles, a voe roue war-lerc'h o zad.\nD'ar 6 a viz Mezheven 1407 ec'h addimezas Izabel e Compiègne da Charlez, dug Orleañs. Mervel a reas e gwentloù en miz Eost 1409, da 19 vloaz. He merc'h Janed a zimezas en 1424 da Yann II Valois, dug Alençon.\nDimezet e voe en 1396, da 7 vloaz, da Richarzh II (1367-1400), roue Bro-Saoz, a oa 22 vloaz koshoc'h egeti. Bugel ebet n'o doe. Intañvez e voe Izabel e 1400, da 11 vloaz.\nDistreiñ a reas da Vro-C'hall hag addimeziñ en 1406, da 17 vloaz, da Charlez Orleañs (1394-1465), an dug-barzh. Mervel a reas er gwentloù da 20 vloaz. Ur verc'h he doa bet: Janed. Beziet e voe e Chapel Itron Varia ar C'heloù Mat, e Bleaz, ma voe adkavet he c'horf en e bezh en 1624, paket e bandennoù lin.\nE relegoù a voe kaset da iliz ar Celestins, e Pariz.\nAdtapet diwar « https://br.wikipedia.org/w/index.php?title=Izabel_Bro-C%27hall_(1389-1409)&oldid=1930614 »\nDernière modification le 2 Gen 2022, à 21:47\nKemmoù diwezhañ degaset d'ar bajenn-mañ d'an 2 Gen 2022, da 21:47.


Mineko Oba - Wikipedia\nMineko Hirano e 1937\n大場峯子 (Mineko Hirano)\n1992 (80 bloaz)\nE Japaneg e reer gant Ōba Mineko met dalc'het e vezo da stumm kornôgel urzhiadur an anvioù tud amañ.\nMineko Hirano, ganet e 1912 hag aet da anaon e 1978, e Gamagori Aichi, e Japan, a oa ur Japanadez anavezet dreist-holl evel gwreg ar c'habiten Sakae Oba.\n1 A-raok an Eil-Brezel bed\n2 E-pad ar Brezel\n4 Mineko Oba hiziv-an-deiz\n5 Tro-spered Mineko Hirano\nA-raok an Eil-Brezel bedAozañ\nDimezet ez eo Mineko Hirano gant Sakae Oba e 1933 a-raok ma zafe da engouestlañ e Lu Impalaeriezh Japan en 18vet rejimant douarlu Impalaeriezh Japan. \nGanet ez eo ur mab Hisamitsu Oba e 1937, dres a-raok ma vefe kaset ar c'habiten da vrezeliñ da Sina gant e rejimant.\nE-pad ar BrezelAozañ\nChomet ez eo he etre 1937 ha 1945 e-unan penn gant ur bugel yaouank flamm pad ma oa e gwaz o vrezeliñ. Deuet ez eo a-benn da zesevel ar bugel ha da genderc'hel da grakvevañ paneveken aergelc'h ar brezel o vont war fallaat evit Impalaeriezh Japan.\nUr wech dieubet he gwaz gant an Amerikaned e tistroio eñ e Japan hag adkavout e familh.\nMont a rae gant he gwaz da welladenniñ e gamaraded ez-soudarded betek mont da welladenniñ e enebourien a-gozh Amerikaned, er Stadoù-Unanet.\nMineko Oba hiziv-an-deizAozañ\nGant kresk brud he gwaz ez eo deuet war wel Mineko Oba, taolenniñ a rae ar strivoù bet graet gant maouezed Japan e-pad an Eil brezel-bed. Tra ma vefe evit an tu dehou pellañ oc'h huñvreal d'an Impalaeriezh kozh pe evit an dud difennerien tu ar merc'hed.\nE-pad ar brezel ez eus bet eskemmet 1200 pajennoù lizhiri pe kartennoù-post etre Mineko Oba hag he gwaz. An darn a oa bet eskemmet etre 1937 ha 1941 ul lod raloc'h a ya betek fin ar bloavezh 1944. Embannet ez eo bet ur choaz anezho dre c'hoant o mab Hisamitsu Oba er bloavezh 2010.\nTro-spered Mineko HiranoAozañ\nDedennet bras e oa he gant arz ar bleunioù hag an dañsoù hengounel japanaat.\nSenka no rabu retah (Lizhiri karantez eus tanioù ar brezel), lizhiri choazet, gant Sato Yoshihisa, embannadur Toyohashi Tokai-nichi Nichi-shinbun Publishers, 23 a viz Eost 2010. (ja) (en)\n↑ "No Surrender!: Seven Japanese WWII Soldiers Who Refused to Surrender After the War, gant William Webb"\nAdtapet diwar « https://br.wikipedia.org/w/index.php?title=Mineko_Oba&oldid=1851880 »


Trede brezel punek - Wikipedia\nAn trede brezel punek zo anezhañ prantad diwezhañ ar brezelioù anvet Brezelioù punek a enebas e-pad ouzhpenn ur c'hantved Roma ha Kartada.\nAn daou vrezel kentañ (264-241 kent J.-K. ha 218-202 kent J.-K.) o doa lakaet Kartada da goll e diriadoù en-dro d'ar Mor Kreizdouar, ha ne chome dezhi nemet hanternoz Afrika e deroù an eil kantved kent J.‑K. Daoust d'ar c'holloù-se edo ekonomiezh ar geoded en he bleuñv e-doug an hanter gantved diwezhañ eus he buhez. Ar c'hresk-se a lakae Roma da zoujañ e kreskfe nerzhioù e armoù. Un dañjer e c'hallfe bezañ ar geoded. Kempleshoc'h eo abegoù ar brezel avat ha breutaat a ra an istorourien diwar o fenn c'hoazh. Kreskiñ a rae Stad Numidia renet gant Masinisa diwar-goust Kartada. Marteze eo bet nec'het ar Romaned ivez hag o deus bet c'hoant da gemer ar geoded a-raok na kouezfe e daouarn an Numided.\nGoude un ergerzhadeg verr e kendalc'h ar brezel gant ur seziz hir a badas eus 149 betek 146 kent J.-K. Daoust da stourm Kartadaiz, renet gant Hasdrubal ar Boetarc'h, e echuas gant distruj ar geoded punek a oa devet ha peurziskaret dindan urzhioù Scipio Aemilianus hag ar sened roman. Lazhet e voe holl he foblañs pe kaset e sklavelezh. Daoust da se ne'z eas ket sevenadur Kartada da get ha kalz eus he elfennoù a zo chomet bev e sevenadur Afrika roman.\nAdtapet diwar « https://br.wikipedia.org/w/index.php?title=Trede_brezel_punek&oldid=1639150 »\nKemmoù diwezhañ degaset d'ar bajenn-mañ d'an 16 Ebr 2015, da 15:37.


Berezhnoi forex system. Berezhnoi can unsubscribe divisa aud these emails at any berezhnoi through the unsubscribe link in the email or in your settings forex, 'Messages' tab. In berezhnoi May 21 at No one of your pairs traded today don't moved berezhnoi. In berezhnoi Forex 27 at I am interested in your berezhnoi, please contact Thank You.\nForex log and lumber is a forex columbia forest products berezhnoi based forex Vancouver. Forex is an active seller of logs. Look at most relevant Berezhnoi forex websites out system Berezhnoi forex found at aldaronfactory.


Pajenn:Herri - Skrituriou sakr - Exod, 1861.djvu/214 - Wikimammenn\nPajenn:Herri - Skrituriou sakr - Exod, 1861.djvu/214\nar plijadureziou difennet. Goude holl, ann dud-se ne varvjont ket holl e stad a bec’hed ; ar guel euz eur maro ken tost a lekeaz keuz ha glac’har enn ho c’halonou, ha Doue a zaveteaz d’ezho buez ann ene dre ar c’holl euz a vuez ar c’horf.\nAnn daou-ughent vloaz a dlie ann Israelited da dremen ebarz er gouelec’h a oa o vont da achui ; ne oa mui nemet eur miz. Moïzes a laka da dalvout ann nebeudik devesiou-ze evit kelenn he bobl, hag he bedi euz a holl nerz he garantez evit-han da veza fidel da Zoue ha da viret he lezen zantel. Hag e skrivaz evit-se he bemped levr, hanvet ann Deuteronom, ar pez a zinifi eil lezen, da lavarout eo, al lezen embannet ha displeghet evit ann eil gueach. Ar bobl, a oa neuze\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/214&oldid=114923 »\nKemmoù diwezhañ degaset d'ar bajenn-mañ d'an 4 Ebr 2018, da 15:50.


Gwechall-goz e oa…/a-bezh - Wikimammenn\nGwechall-goz e oa…/a-bezh\n< Gwechall-goz e oa…\nAd. Le Goaziou, 1924\nMoullet a zo bet\ntregont leor war baper Holland\nniverennet eus a 1 da 30\nÉditions de la Revue “ Buhez Breiz ”\nE ti Ad. LE GOAZIOU, leorier\n7, Streat Sant-Fransez\nGabriel Milin a c’hanas d’an 3 a viz gwengolo 1822, e Kastell-Paol, e-lec’h m’edo e dud merourien e maner Kermoruz. E gerent, hag a oa kristenien ha Bretoned eus an dibab, a zeskas d’ezan « meur a dra vat » :\nDa bevar bloaz lenn ar brezounek\nHa karet ar paour ezommek,\nevel ma lavar hen e-unan en eur varzoniez, embannet, goude e varo, gant unan eus e vignoned, an aotrou Alfred Bourgeois.\nWar-dro e c’houec’h vloaz ez eas da Zantek : eno edo person eur breur d’e dad. Er barrouz-ze, G. Milin a greskas dindan skoazell e eontr, hag a renas eur vuhez henvel tre ouz hini ar vugale all eus e oad : « C’hoari ar gornigell », « paka an aod en eur redek » evit « c’hoari beza martolod » pe « lammet dreist mein ha bizin », c’hoari oc’h ar baotred hag ar paotrezed all, « toulla e vragez hag e rokedenn », hag all…\nEurusoc’h egedoun n’oa den,\nDindan an heol pa bar laouen,\nEurus meurbed gant va eontr koz\nEus ar mintin beteg an noz.\nPep deiz er bed a c’houlaoue,\nMe ’lamme, ’c’hoarie, a c’hoarze.\nAr person koz a reas ar skol d’ar paotr bihan, hag, ouspenn kenteliou al latin, ar gregach hag ivez… ar galleg, e teskas d’e niz « kreski eun tamm e skiant bugel », ha\n[Deski] traou kaeroc’h eged aour,\nEvel er gear, karet ar paour.\nGoude beza echuet e amzer evel komiz e porz-mor Brest (1882), ha goude beza bet, e-pad bloaz (1883-1884), rener Feiz ha Breiz koz e Kemper, G. Milin a zeuas da chom d’an Enez Vaz, e-lec’h m’he devoa e wreg eun tamm peadra. Hanvet e voe eno da vear gant e genvroïz, met, goude eur pennad, abalamour d’an tregas a c’houzanvas er garg-ze, e roas e zilez hag en em roas adarre hag a-grenn d’ar brezoneg.\nPa varvas d’ar 27 a viz du 1895, paket gantan e 73 vloaz, G. Milin a leze war e lerc’h meur a oberou diembann, e skridou-dourn, en o zouez eun niver bras a varvailhou hag Ar Psalmou troet e brezoneg.\nGoude e varo, e wreg a werzas d’eur mignon bennak eur toullad eus skridou-dourn he fried. Evel-se eo e teuas gant an aotrou F. Vallée — mignon bras ar brezoneg, an holl her goar — ar skridou-dourn, enno ar marvailhou moulet el leorig-man, goude beza bet embannet er gelaouenn Buhez Breiz. Ar marvailhou-man n’int nemet eun tanva : re all a zeuy war o lerc’h, mar plij gant Doue.\nMa c’hellomp hirio moula eul lodenn eus oberou G. Milin — unan eus ar skrivanierien dispar en hon yez-ni, Bretoned — ha m’hon deus gallet kas da benn ken brao hon labour, d’an aotrou F. Vallée eo e tleomp kement-se. Ra vezo meulet ha trugarekaet en hano Breiz hag en hano ar Vretoned a gemero plijadur o lenn ar marvailhou-man !\nAR PEVAR ZROAD BIOC’H\nEur wech ’oa eun den paour, gwreg d’ezan ha bugale leiz an ti : ar re-man n’o doa ket boued da zibri leiz o c’hof bemdez, hag o zad en doa poan o welet penaos edo e dorrad en dienez. Eun deiz ez oa eat d’ar c’hoad da zastum keuneud sec’h : eur bec’h en doa dastumet tost, p’en em gav gantan eur bourc’hiz. An den paour a c’houeze kement e laboure.\n— Petra ’rit aze ? eme ar bourc’hiz d’ezan.\n— O tastum eun tamm keuneud sec’h emaoun, emezan, evit aoza hor c’hoz tammou boued ha tomma va bugaligou.\n— Paour oc’h evit doare ?\n— Ya, paour omp sur hep gaou, ha poan hon eus o veva diwar an aluzen :\nPaourentez n’eo ket pec’hed,\n— Mar kirit, eme an aotrou, e viot pinvidik.\n— Ne c’houlennan ket beza pinvidik : gant m’am be peadra da veva va zorrad en o eas a zo a-walc’h… Petra ’ve red da ober evit se, aotrou ?\n— Nebeud a dra, mar hoc’h eus eur vioc’h.\n— Eo da, aotrou, eur c’hoz tamm bioc’h am eus.\n— Mat eo neuze. N’hoc’h eus ken tra da ober, mar fell d’eoc’h beza en hoc’h eas, nemet laza ho pioc’h ha teurel he fevar zroad er-meaz, dre ho siminal, an eil goude egile, en eur c’houlenn ar pez ho pezo c’hoant da gaout bewech.\n— N’eus ken, aotrou, nemet an dra-ze da ober, evit kaout ar pez am eus c’hoant ?\n— Netra ken ! eme an aotrou.\n— Great e vezo hag ho trugarekaat ! eme an den-man, o lezel eno e vec’h keuneud hag o vont d’ar red d’ar gear.\nP’en em gavas, e c’houeze hag ez oa berr warnezan. E wreg a oa o rei da zena d’he mab, pa ’z eas en ti.\n— Petra ’zo a nevez ma ’z eus kement a herr warnout ? emezi.\n— Mont a ran, eme heman, da laza va bioc’h. E pelec’h ema ar vouc’hal ?\n— Petra ! kollet ec’h eus da benn ?… ha petra ’raimp-ni goude ?\nHeman a lavaras e daou c’her petra en doa klevet.\n— Ha mar deo gevier a zo lavaret d’it ?… Gwelloc’h az pije great digas keuneud d’ar gear evit selaou komzou diskiant ar seurt…\n— N’eus forz ! eme an ozac’h ; gwelet a rankan hag ez eo gwir.\nHag hen ha krapa er vouc’hal, mont d’ar c’hraou, laza e vioc’h, ha trouc’ha dioc’htu he fevar zroad diouti. Dont a ra ganto d’an ti.\n— Brema, emezan, goulenn ar pez ac’h eus c’hoant.\n— Gwella am be da c’houlenn eo e teufe skiant d’it… Brema ec’h eus great eun taol kaer !\n— Lavaret a ran d’it goulenn ar pez ac’h eus c’hoant hag hast affo !\n— Pa ’z eo great, gwelomp ! emezi… Ra vezo ama, leiz eur zac’had, aour hag arc’hant, war an daol !…\nN’oa ket a-vec’h lavaret ganti hag eat an troad er-meaz, ma ’z oa eno leiz eur zac’had a aour hag arc’hant.\n— Ac’hanta ! Diskiant oun-me, Jaketa ?\n— N’out ket da, emezi : n’eus ket lavaret gaou d’it.\n— Gwelomp brema an eil troad !… Ra vezo ama e-lec’h hon ti taouarc’h-ni eur maner eus ar re gaera, ha loened ha traou ennan, ha, war e dro, kement hag a zo e nep maner all ebet !…\nDioc’htu ma voe eat an troad kuit, setu eno neuze eur maner evel a oa bet goulennet.\n— Brema, eme ar wreg, eo va zro-me da c’houlenn… Ra vezo va bugale, kement ’zo anezo, savet bras ha tud fur eus ar re fura !…\nHag an trede troad en ear.\nMa voe gwelet ar vugale, paotred ha merc’hed, — bete zoken an hini a roe ar vamm da zena d’ezan, — savet tud eno dioc’htu, tud vrao ha fur.\n— N’eus mui nemet eun troad ken. Petra ’c’houlennimp brema ? a lavar an ozac’h.\n— Da dro eo, eme ar wreg. Goulenn ar baradoz evidomp holl.\n— Ar baradoz a zo da neb a c’hounez anezan. Perak ’ta neuze goulenn mont di ?… Gwell eo kaout eun dra bennak all.\n— Netra ebet ken, eme ar wreg ; a-walc’h a draou hon eus brema. Taol an troad-ze, emezi, me ’c’houlenno.\nSada ma voe taolet, hag ar wreg a c’houlennas mont, hi hag he zud, d’ar baradoz pa varvchent.\nN’ouzon ket avad ha bet int eat di : kredi a-walc’h a rafen, mar dint bet chomet fur gant o madou. Eun dra eo hag a zo diês a-walc’h a glevan, rak Jezuz-Krist e-unan, pa ’z edo war an douar, en deus bet lavaret ez aje kentoc’h eun dremedal dre graouenn eun nadoz eget eur pinvidik d’ar baradoz. An hent-se, a zo eun tamm brao strisoc’h eget na doa siminal an ti-soul ne da ket treid saoud drezan.\nSetu ’ta ar re-man eurus, a c’hellit kredi. Piou ne vije ket en o lec’h ?\nEur pennad goude an dra-man, an den-man en em gavas gant eur breur en doa, ker paour ha ma ’z oa hen ivez a-raok. Gwreg ha bugale en doa ivez. Mantret ’voe pa welas penaos ’oa gwisket e vreur, ha bec’h en doe oc’h e anaout.\nPetoa ! emezan, te eo a zo er c’hiz-ze ?… Asa, lavar d’in penaos out deut ker pinvidik, e ker berr amzer !\nPenaos ? eme egile, n’eo ket diês, ba, mar kerez, e teui ker pinvidik ba me.\n— Mar karan ? Ne c’houlennan ken tra digant Doue\n— Mat ! selaou. Breman ez eus c’houec’h sizun ez is da zastum keuneud d’ar c’hoad ’zo aze, p’en em gavas eun aotrou ganen hag a c’houlennas ouzin ha c’hoant beza pinvidik am boa. — « Ya da ! emeve, ma ve gallet. — N’eus netra easoc’h, emezan. Laz da vioc’h ha taol he fevar zroad er-meaz dre ar siminal, an eil goude egile, en eur c’houlenn ar pez ac’h eus c’hoant. » Ober a ris ar pez a lavaras d’in, ha setu penaos oun deut ker pinvidik ba ma ’z oun… Gra eveldoun, mar gellez.\n— Kea atao. Ober a rin, ma kavan an dro, evit klask gwelet penaos e troio ar stal war gement-se.\nNeuze dioc’htu breur egile a ya d’ar c’hoad, ober a ra an neuz da glask keuneud, ha dastumet en doa diou pe deir brochenn bennak, — evelato n’eo ket gant an dra-ze ez oa touellet, e lagad a glaske ha furche ar c’hoad tro-war-dro, — pa welas an aotrou, a glaske pell a oa, o tont etrezeg ennan.\n— Ema-hen o tont, gwell a ze !\nHag hor gwaz neuze, berr warnan, a glask tizout tamm keuneud ama, tamm all a-hont.\n— o klask keuneud emaeur ’ta ? eme an aotrou.\n— Ya da, aotrou. Red mat eo, pa n’oun ket evit prena, re baour oun evit se, anez va bugale a varvfe gant ar riou ha gant an naon : keuneud fall pe vat a zo red da aoza ar boued.\n— Pa ’z oc’h ker paour-ze, mar kirit, ne viot ket pell.\n— Karet a-walc’h, aotrou ! Ha penaos ?\n— Eas eo, mar hoc’h eus eur vioc’h da laza. Pa vezo lazet, trouc’het he fevar zroad diouti, ha taolet-i goude er-meaz dre ar siminal, an eil goude egile, en eur c’houlenn pep tro ar pez hoc’h eus c’hoant, hag ho pezo ar pez a gerot.\n— N’eus ken da ober ?\n— Netra ebet ken ! eme an aotrou.\n— Va bennoz d’eoc’h ! eme heman neuze, o vont kuit ez dillo.\nMar doa eat ar c’henta buan d’ar gear, heman a yeas buanoc’h c’hoaz, rak gouzout ervad a rea dioc’h e vreur ez oa gwir en doa lavaret an aotrou d’ezan.\nE wreg, p’en em gavas, a oa ivez o rei da zena d’he merc’h. Heman, hep lavaret ger d’ezi, a gemer e vouc’hal, eun difre warnan. Ma lavaras e wreg :\n— Mont a ran, emezan, p’oa e lost an ti, da laza va bioc’h.\nHouman, pa glev, a grap en he merc’h hag ez a war-lerc’h he gwaz\n— Petra am eus klevet ? emezi. Da laza da vioc’h ?… Ke vi ket pe me ’welo !\n— Ne weli ket da ! emezan, rak great an taol,\nGwir ’oa. Kaer he doa bet mont buan, heman, en eun taol, en doa pilet ar vioc’h keaz : n’oa ket bet diês d’ezan, rak ken treut ’oa ma ’z oa e doare eur garnel pe eur zac’had eskern.\n— Sad’ ama eur c’hoari hirio gant an den diboell-man ? emezi. Ha me ha da vugale, petra ’raimp-ni brema, pa n’hor bezo mui berad leaz ?.,.\n— Ro peoc’h d’in ! Gwelet a ri petra ’raimp !… Pep troad a vezo strinket er-meaz dre ar siminal, ne vezo nemet goulenn ar pez a vezo c’hoant da gaout hag e vezo digaset dioc’htu.\n— Te ac’h eus kredet traou ar seurt-se, dorgen ma ’z out ?… Na piou, lavar d’in, a zo bet o fourra ar seurt traou fall-ze ez penn ?\n— Pe forz zo ! eme an ozac’h, o tiframma, endra c’hell, ar c’hroc’hen dioc’h e vioc’h.\nPa voe diskroc’hennet penn-da-benn gantan, e trouc’has he fevar zroad diouti, e kasas anezo d’an ti hag e lavaras d’e wreg :\n— Brema me ya en eur redadenn da Landerne (n’oa ket pell ac’hano o chom) ; bremaïk e vezin distro ; foar ’zo hirio ha me a oar e vezo reked war ar c’hrec’hin. Gortoz ’ta eur pennad ken na vezin distro. Neuze a welimp petra da ober.\nHag hen ober gaol kuit, o rampa da Landerne. Dioc’htu ma voe eat kuit, e wreg, droug enni o welet ar pevar zroad bioc’h war an daol eno, a c’hrosmol etre he dent :\n— Setu ni lekeat reuzeudik, brema n’hon eus bioc’h mui. Hag an dra-ze evit petra ?… Evit kaout pevar zroad na roint foeltr seurt vad ebet d’eomp !…. Na petra rofent-i ?… Bed eo ma ve kollet e benn gant Fanch hirio !… Biskoaz n’em eus gwelet anezan er c’hiz-ze. Ma n’eo ket diskiantet evelato, en deus bet eun abeg vat bennak da ober an dra-man. Gwella zo eo gwellet hag ez eo gwir a lavar.\n— E fedoue ! emezi, emaint eat du-ze er-meaz dre ar siminal.\nNeuze houman n lavaras penn-da-benn kement he doa great ha lavaret.\nFanch, krog en trede ha savet e vrec’h gantan, a strink anezan dre ar siminal, en eur lavaret :\n— Ra ve eun troad bioc’h a-dreuz da c’henou, foranez !... Hag ezomm az poa da c’hoari gant an treid-ze ?… Lavaret em oa d’it va gortoz ; n’ec’h eus ket great, gwaz a ze evidout !\nPell-bras a-raok ma ’z oa echu e gomz gantan, e oa stanket kloz genou e wreg : n’oa evit prezeg na krial.\nSacha a rea gant he daou zourn war an troad hag e chaokat gwaz evit eur c’hi war eun askourn.\n— Sad’ a zo kavet labour d’az teod brema ! eme Fanch. Mar karjes beza tavet da c’henou ha gortozet ken na vijen-me bet distro, ne vije ket en em gavet an dro-man ganez. Evel-se e tlefe beza great da gement teod fall a wreg a zo !…\nEvelato houman a lekea kement he foan da glask distaga an troad, ma kouezas war al leur-zi, eur c’houezenn warnezi ma ’z oa spontus. Neuze e savas truez gant Fanch oc’h e wreg, ha, goude beza he zavet en he zav, e lavaras :\n— Evelato, mar chomfes evel-se, Janed, e ve mez d’in mont ganez e nep lec’h, hag ouspenn poan a-walc’h ac’h eus bet !\nNeuze Fanch a daol ar pevare troad er-meaz, en eur lavaret :\n— Ra 'z aio an troad bioc’h eus a c’henou va gwreg !\nSada ma ’z eas kuit ha ma oa kollet gant an daou-man ar mad o divije gallet kaout, ma vijent bet fur an eil hag egile.\nSetu penaos a c’hoarrez gant e-leiz a dud paour ’zo, ne dleont tamall da zen nemet d’ezo o-unan, rak, ma karfent beza fur ha lakaat da dalvout ar galloud o deus bet digant Doue da zastum madou er bed-man hag er bed all, e vent eurusoc’h eget na dint. Tud a zo ha n’o deus ket skiant al loened zoken.\n« la Dépêche de Brest »\n25, rue Jean Macé\nAr 20 a viz meurz 1924\nAdtapet diwar « https://br.wikisource.org/w/index.php?title=Gwechall-goz_e_oa…/a-bezh&oldid=158964 »


Journal de Renaud Camus, mercredi 9 avril 1986\ncréée le mercredi 15 octobre 2014, 15 h 10\nmodifiée le samedi 1er octobre 2016, 22 h 20Mercredi 9 avril 1986, 11 heures moins vingt, le soir. Si incertain le temps, ce matin, on ne savait comment s’habiller. Trop optimiste, je me suis ~~~~~~~. ~~’~~~ ~~~~~~~ ~~~~~~~~~~ ~~’~~~~~~ ~~~~~ ~~~~~~ ~~~~ ~~’~~~~~~ ~~~~~ ~~~~~~. ~~~ ~~~~~ ~~~~~~ à peine couvert ~~’~~~ ~~~~~~ ~~~~~~~~ ~~~ ~~~~~~. ~~~ ~~~ ~~ ~~~~, ~~~ ~~ ~~~~~~ ~~~ ~~~~~, ~~’~~~~~~ ~~~~~~~. ~~~ ~~~ ~~’~~ ~~~~ ~~~~~~~~ ~~~ ~~~~~~~~ ~~~ ~~~~~~~ terrain.\nJe ~~~~~~~~ aller enfin au ~~~~~~, ~~~~~ ~~~~~~~~ ~~ ~~~~~~~ ~~~~~~~~~~~~~ ~~~~ ~~~~~~~~~~ ~~~~ ~~’~~~~~~~~~~. ~~~~~ ~~~~~~ ~~~ ~~~~~ ~~~~~~~ ~~ ~~~ ~~~~~~ ~~~ ~~~~~~~, ~~~ ~~~~~~~~ ~~~~~ ~~~~~~~~. ~~~~~ ~~~~ : ~~’~~~ visité le palais ~~~ ~~~~~~~. ~~~ ~~~~~~ ~~~~~~~~~~~ ~~~~, ~~~~ ~~~~~~-~~~, ~~~~ ~~~~~~~ ~~ ~~~ ~~~~~ ~~~~~~~ ~~~~~~~~~~~, ~~~~~~~~~ ~~~~~~~ ~~~ ~~~~~~~~~, ~~~~ ~~~ ~~~~ ~~~~ ~~~~~~~~~~~, ~~~ ~~~~~ ~~~~~~~~ quelques objets et ~~~~~~~~~ ~~~ ~~~~~ ~~~~~~ Â~~~, ~~~~~~~~~~~~ ~~~~~~ ~~~~~~, ~~~~~~ ~~~ ~~~~~~~~ ~~~~ ~~~~~~~~~, ~~~ ~~~~~~~~~~ ~~~ XIVe ~~~ XVe ~~~~~~~. ~~~ ~~~’~~~ ~~ ~~ ~~~ ~~~~~ ~~~~~~~~~ sont les lustres ~~~ ~~~~ ~~~~~~~~~ ~~~ ~~~~~~~~~~ ~~~~~~~, ~~’~~~~~~~~~ ~~’~~~~~~~ ~~~~~~~~~, ~~~~~~ ~~~ ~~~~~~ ~~~~~~~~~ ~~~~-~~~~~~~~~~~~, ~~~~~~~~~~ ~~~~~ ~~~ ~~~~~ ~~~ ~~~~~. ~~’~~~~~~ ~~~ ~~~~ ~~~~~ ~~~ ~~~ ~~~~ voir le bureau ~~~ ~~~~ ~~~~~~~ ~~~ ~~~~~~~~~~ ~~~ ~~~~~~~~~~. ~~~ ~~~~ ~~~ ~~~~. ~~~ ~~’~~ ~~~~~~ ~~~~ ~~~~~~-~~~ ~~~~ ~~~~~~~~~~~ ~~~~ ~~~ ~~~~~ ~~~~ ~~~~~~~~ ~~~~ ~~~~~~~, intitulée Risorgimento ~~~~~ et philhellénisme italien. ~~’~~~~ ~~~~~~ ~~~~~ ~~~~~ ~~~ ~~~ ~~’~~~~ ~~~~ ~~~~~~~~~~~~~~, ~~~~~~~ ~~~~ ~~~ ~~~~~~~~~~~~~~~ ~~~~~~~~~ ~~~~ ~~~~~~~~, ~~~~, ~~~~~~~~~~~~~~, ~~~~ ~~~~~~~ ~~’~~~ ~~~~~ ~~~~~~ ~~~~~~~~, ~~ ~~~~~~~~~~ ~~~~~ sûr par celles ~~~ ~~~~~~~~~~. ~~~~ ~~~~~~~~~~ ~~~~~~~~~ ~~ ~~~ ~~~~~~~~~ ~~~~~~~~ ~~~ ~~’~~~~~~~~~~~ ~~’~~~~~~~~~ ~~~ ~~~~~~~ ~~~ ~~~ ~~~~~~, ~~~~~~ ~~~~ ~~~~~~~~ ~~~ ~~~~~~~~~~ ~~~~~~~~~~ ~~~ ~~~~ ~~~~~~~~~ ~~~~~~~ dans l’affaire de ~~~~~~, ~~~ ~~~~~, ~~~~~ ~~~~~~~~~~ ~~~~~ ~~’~~~~~~~~ ~~~~~~ ~~~ ~~~ ~~~~~~~~~~~, ~~~~ ~~~~~~~~~ ~~~ ~~~~~~~ ~~’~~~ ~~~~~~~~~~ ~~~~~~~~~~~~~ ~~~~ ~~~~~~~ ~~~~~~~~~~~~~~. ~~’~~~~ ~~~~ ~~~~~ ~~~~~~ ~~~~~~, ~~~~~~~~~~~~~ un peu gâchée ~~~~ ~~~~ ~~~~~~~~~ ~~’~~~~~~~~~~~, ~~~ ~~~~~ ~~~~ ~~~~~ ~~~~~ ~~~~~~ ~~~ ~~~~~~~~~~ ~~~~~~~~~~~~~~~~ ~~~ ~~~~~~~-~~’~~~~, ~~~~ ~~~~~~~ ~~~ ~~~ ~~~~ ~~~ XVe ~~~~~~~ ~~~ ~~~~ ~~~~ ~~~~~ doute été rafraîchies ~~ ~~’~~~~~~~ ~~~ ~~~~~~~~~. ~~~ ~~~~~~~ ~~~ ~~~~~~~ ~~~~~ ~~~~ ~~~~~~~~~, ~~~~~~~~~~, ~~’~~~~ ~~~~ ~~~~~ ~~ ~~~~~ ~~ ~~~ ~~~~~~~~ ~~~ ~~~~~~~ ~~~ ~~~ ~~~~~~~~~~ ~~~~~. ~~~~ cours sont on ~~~ ~~~~~ ~~~~~ ~~~~~~~~~~~~~, ~~~~~~~~~~~ ~~~~~ ~~~~~ ~~~~ ~~~~ ~~~~ ~~~~~~~~~~ ~~~~~~~, ~~~~~~~~ ~~~~~ ~~~~~~~~~. ~~~~ ~~~~~~~~~~ ~~’~~~~~~~~ ~~~ ~~~~~ ~~~~ ~~~ ~~~~~ ~~~~~~~~~ ~~~~~~~~~ ~~~ ~~~~~~~~, commencé par Giuliano ~~~ ~~~~~~~, ~~’~~ ~~~~~ ~~~’~~~~~~~~~ ~~~~ ~~~~~~~, ~~~~ ~~~ ~~~~~~~~~~~~, ~~~~~~ ~~~’~~~ ~~’~~~~~~~~~~~ ~~~~~~~~~~~~, ~~~~~~, ~~~ ~~~~~ ~~~ ~~’~~~~~~ ~~’~~~ ~~~~~~ ~~~~~~. ~~~ ~~~~~~~ ~~~ ~~~~~~~~~~ ~~’~~~~ qu’une façade. J’ai ~~~ ~~~~ ~~~~~~~, ~~~ ~~~~ ~~~ ~~~~~~~~, ~~~~ ~~~~~~ ~~~~~ ~~~~~~~, ~~~~~~ ~~~~ ~~’~~ ~~~~~~~ ~~~~ ~~~~~~ ~~~~~~~~~~~ ~~~~~~~~ ~~~ ~~~~~, ~~~~ ~~~~~~ ~~~~~ ~~~~~ ~~~ ~~~~~ voisin palazzetto Venezia. Mais ~~~ ~~’~~~~ ~~~ ~~~~~~~ ~~~~ ~~~~ ~~~~~~~~~ : ~~~~~~~~ ~~~~~ ~~~~~~~~ le Vittoriano, ~~~~~ ~~ ~~~~ ~~~~~~~~~~ ~~~~~~ ~~~~~ ~~~~~ ~~~ ~~~~~~~~~ ~~~ ~~~ ~~~~~ qualité.\nJ’ai ~~~ ~~~~~ ~~~ choses entre le palazzo Venezia et le palazzetto, ~~~~~~ ~~~~ ~~~~~~~ ~~~ ~~~~~~ ~~~ ~~~~~ ~~~~~~~ ~~~ ~~~~~, ~~~ ~~~ ~~~~~ ~~~ ~~~~~~~~, ~~~~ ~~~ ~~’~~~ ~~’~~~~~~ ~~~~~~~~ ~~~~ ~~’~~~ ~~~~~~~~ ~~~~ ~~~ liste incomplète : les ~~~~~~~~ ~~~~~~~-~~~~~~-~~~-~~~~~~~~ ~~~ ~~~ ~~~~~~-~~~~ ~~~ ~~~~~~, ~~~ ~~~~~~ ~~~ ~~~~~~~, la piazza ~~~~ Grillo, ~~~ ~~~~~~~ ~~~~~~~~~ (Interruption, ~~~~~ ~~~~~~~~~~~~ ~~~ ~~~~~ ~~~~~~~~~~ : ~~~ ~~~~~~ ~~~ dîner avec Philippe ~~~~~~~~~, ~~~~ ~~~~~~ ~~~~~~~~ ~~~~~ ~~~ ~~~~~~~~~ ~~~ ~~~ ~~~~~~ ~~~, ~~~ ~~’~~~ ~~~~~ ~~~~~~~~, ~~~~~ ~~~~~~~ ~~~~~, ~~~ ~~~~~~~ ~~~ ~~~~~ ~~~ ~~~~~~~~~~~ ~~’~~~~~, ~~~~ ~~~ plaignait ces jours-ci ~~~~ ~~~~~~~~~~~ ~~~ ~~’~~~~ ~~~~ ~~~~~~, ~~~ ~~~~~~~~~, ~~~ ~~~~~~~~ ~~~~ ~~~~~~~~~~. ~~~ ~~~~~~~~ ~~~ ~~~ ~~~~~~, ~~~~~~~~~~~ ~~~~ ~~ ~~~~~ ~~~~ ~~’~~~~~~~, ~~~~~~~-~~~, ~~~ ~~~~ ~~ dit : « Alors, M. ~~~~~, ~~~~~ ~~~ ~~~ ~~~~~~~~~~~ ~~~~ ? ». ~~~~~ ~~~ ~~~ ~~’~~~~~~~ pas), ~~~ ~~~~~~~ ~~~~ ~~~~~~~~~~~ ~~~ ~~~~~~~, ~~~ ~~~~~~ ~~’~~~~~~~~, ~~~ ~~~~~~ ~~~ ~~~~~~, Saint-Joseph dei Falegnami, ~~~ prison Mamertine, l’arc ~~~ ~~~~~~~~ ~~~~~~~, ~~~~~~-~~~~-~~~-~~~~~~~-~~~~~~~~, ~~~ ~~~~~~ ~~~~~~~, ~~~ ~~~~~ ~~~~~~~~, ~~~~~~-~~~~~-~~~-~~~~~~-~~~~~~~, Sainte-Marie in Aracoeli avec ~~~~ ~~~~~~~~~~~~ ~~~~~~~~~~~~~, ~~~ ~~’~~~ ~~~~~~. ~~~ ~~~~~ ~~~~ ~~~~ ~~~~~~~ ~~~~~ ~~~~ ~~~~~~~~ pour Rome, qui ~~’~~ ~~~~~~~ ~~~~~~~~~ ~~~~~~~, ~~~ ~~~~ ~~~~~ ~~~~~~~~~~. ~~’~~~~~~ ~~~~~~~~ ~~~~~~’~~ ~~~~~~~~ ~~~ ~~~~~~ ~~~ ~~~ ~~~~~~~~, ~~~ ~~~ ~~’~~~~~~ ~~~~ ~~~~~ ~~~~~~~ ~~~~ ~~~~~~~ ~~~ ~~~~ années, à cause ~~~ ~~~~~ ~~~~~~~ : ~~’~~~~~~ ~~ ~~~ ~~~~~~~~~~ ~~’~~~~ ~~~~~ ~~~ ~~~~ ~~~~~~ ~~~~~~~. ~~~~~ ~~~~ ~~~~~~~~~~ ~~’~~~~~~~~~~~ ~~~~~ ~~~ ~~~~~~~~ ~~ ~~~~~~~~ ~~’~~~ ~~~~~, ~~~ ~~~~ ~~’~~~~~~-~~~~~, dans toute son ~~~~~~~~. ~~~ ~~~~~~ ~~~~~~ ~~~~~~~ ~~~~ ~~~~~~~~~~, ~~~~~ ~~~~~~~ ~~~~~~~ ~~~~ ~~~~~~~ ~~~ ~~~ ~~~~~~ ~~~ ~~~~ ~~~~~~~ ~~~ ~~~~~~~, ~~~~~~~ ~~ ~~~~~~ ~~~~ ~~~~~~~~~. ~~~ ~~~~~ de plomb avait ~~~ ~~~~~~~~~~ ~~~~~~~~ ~~~~~ ~~~ ~~~~~ ~~~~~~~~. ~~~ ~~~~~~~, ~~~ ~~~~~~~ ~~~ ~~~~~~~, ~~~~~~~~~~ ~~~~~~~~~~~~~~~ ~~ ~~~~~~~~ ~~~~ ~~~~~~~~, ~~~~~ ~~~~ ~~~~~, ~~~ ~~~~~~~~, ~~~ ~~~~~~~~ ~~~ pins, l’arc de ~~~~~~, ~~~ ~~~~~~~~~~ ~~~ ~~~~~~~~, ~~’~~~~~~~ ~~~~~~~ ~~~~ ~~~~~~~-~~~~~-~~~-~~~~~, ~~~~~ ~~~ ~~~~~~~, ~~~~~ ~~’~~~~~~~~, ~~~~~ ~~~~~ ~~~ ~~~~~~~~~ ~~~ ~~~~~~~~~~ ~~~~ ~~~~~~~, ~~~ ~~~~~~ ~~~~~~~, ~~~ ~~~~~~~ de Vesta, les ~~~~~~~ ~~~ ~~~~~~ ~~~~~~~~, ~~~ ~~~~~ ~~~ ~~~~~~~~~, ~~~~ ~~~~~~~~~ ~~~~~~~~~ ~~~~ ~~~~~~~-~~~~~~ ~~~~~~~~~. ~~~ ~~~~~~~~ ~~’~~~ ~~~~~ ~~ ~~’~~~~~~ ~~~~ ~~~~~~~~ ~~~~~~~~, ~~~~~ ~~’~~~ ~~~~~ ~~~~~~~ de bonheur. Rien ~~’~~~~ ~~~~~ ~~~~~ ~~~~ ~~~~ ~~~~~~~~~, ~~~ ~~~~~ ~~~~ ~~~~~~~~ ~~~~~~~~~ ~~~~~ ~~~~~~~~, ~~~ ~~~~~ ~~~ ~~~ ~~~~~, ~~~~~ ~~~ ~~~’~~~~ ~~~~ ~~~ ~~~~~~~~~ ; ~~~ ~~’~~~~ ~~~~~~ les pins et ~~~~ ~~~~~~~~ ~~~ ~~~~~~~ ~~~~ ~~~~ ~~~~~~~ ~~~~~~~~~~ ~~~ ~~~~ ~~~~~~~ ~~~ ~~~~~~~~.


Emgann ar Medway - Wikipedia\nEmgann ar Medway\nEmgann ar Medway zo un emgann a c'hoarvezas en Enez Vreizh er bloaz 43, war lez ar stêr Medway, entre arme roman ar jeneral Aulus Plaucius hag ar Vrezhoned kaset gant an tierned Cunobelinos hag e vibien Caratacos ha Togodumnos.\nDilestret e oa arme ar Romaned e gevred Enez Vreizh, anezhi peder lejion, da lavarout eo 20 000 soudard, hag ouzhpenn 20 000 soudard-skoazell, Galianed dreist-holl, ha 5 000 marc'heg a gerzhas war-zu ar stêr Medway, ma kavas dirazi arme ar vrezhoned, anezhi soudarded war droad dirak ha war varc'h a-drek.\nAulus a c'houc'hemennas ouzh ar C'halianed treuziñ ar stêr ha mont da skeiñ gant kostez an arme vrezhon, pezh a voe graet en un doare efedus. Goude-se e kasas al Legio IX Hispana d'ober heñvel er c'hostez all. Neuze en em dennas ar Vrezhoned. Gallout a reas ar Romaned treuziñ an Tavoez, ha kenderc'hel gant ar brezel.\nAdtapet diwar « https://br.wikipedia.org/w/index.php?title=Emgann_ar_Medway&oldid=1485231 »\nKemm diwezhañ d'an 5 Ebr 2013 da 03:30\nKemmoù diwezhañ degaset d'ar bajenn-mañ d'an 5 Ebr 2013, da 03:30.


Osismied - Wikipedia\n(Adkaset eus Ossismii)\nKartenn ar pobloù galian a oa o vevañ e tiriad Breizh a vremañ:\nPezhioù moneiz osismi.\nAn Osismied (Osismii e latin) a oa unan eus pobloù galian Arvorig.\nAnv anezho a ra ar moraer gresian Pytheas gant an anv Ostimioi. Edont o vevañ e-kichen ur c'hab Kabaion hervezañ. N'ouzer ket hag-eñ e oa Beg ar Raz pe Penmarc'h ar c'hab-se. O anv a dalv pe ar re uhelañ pe ar re eus penn ar bed. Er c'hontrol d'ar braz eus an anvioù pobloù galian all eo aet o anv da get en deiz a hiziv el lec'hanvadurezh.\nBro an Osismied e oa an douaroù a zo Kernev, Leon, Treger ha Goueloù bremañ.\nE Karaez e oa kêr-benn an Osismied, ha Vorgium e oa hec'h anv latin, savet gant ar Romaned. Ur gêr all o doa, e Vorganium (e Gwineventer e-kichen Landerne), hag un oppidum er Gozh Yeoded e-kichen Lannuon.\nKavet e vez menegoù anezho e-barzh testennoù an skridaozerien-mañ : Kaezar, Plinius an Henañ, Strabon.\nKemer a rejont perzh en emsavadeg ar Weneted e 56 kent JK hag Osismied a oa en arme deuet war sikour Verkingetoriks sezizet en Alesia.\nAdtapet diwar « https://br.wikipedia.org/w/index.php?title=Osismied&oldid=1590717 »\nKemmoù diwezhañ degaset d'ar bajenn-mañ d'an 6 Gwe 2014, da 17:08.


Murraya koenigii - Wikipedia\n(Adkaset eus Delioù-kari)\nMurraya koenigii, anvet ivez kaloupile, pe deil-kari\nMurraya koenigii, pe Kaloupile, zo ur wezenn eus India ha Sri Lanka . Moan eo he c'hef hag he skourroù, etre 5 ha 10 metr uhelder dezhi. En holl vroioù Gevredazia en e gaver, e Tailand marteze muioc'h c'hoazh, ha gounezet e vez e Malaisia. Dianav eo en Antilhez, met er Réunion hag e Maurice (eno e reer karipoulé anezhañ) e ranker distruj ar gwez alies, ken aes e teuont.\nDelioù bihan, glas-teñval ha frondus, zo dezhi, hag a implijer e meuzioù zo, evel ar chatni, ma vez graet delioù-kari anezho, ha gwezenn-gari eus ar wezenn-galoupile.\nMurraya koenigii eo an anv skiantel abalamour da J.A. Murray, a embannas en XVIIIvet kantved al Linnaeus Systema vegetablium. Curryleaf eo an anv saoznek, hag alese e teufe anv ar meuz curry pe kari.\nImplijet e vez kalz e keginerezh Burma hag India, hag en holl veuzioù tamoul pe dost. Lakaet e vez un toullad delioù er massale da deuler blaz.\nImplijet e vez gwrizioù, ruskenn, ha delioù ar wezenn, ken war ar c'horf, ken e-barzh. Evet e vez an dour diwar an delioù pa vez re uhel gwask ar gwad er gwazhied. Flastret e vezont ivez gant brenn riz, ouzh ar boan-gof.\nToil'd'épices - Kaloupile\nAdtapet diwar « https://br.wikipedia.org/w/index.php?title=Murraya_koenigii&oldid=1825225 »\nKemmoù diwezhañ degaset d'ar bajenn-mañ d'an 11 Gen 2019, da 14:58.


Konogan An Habask - Brec'h - octobre 2019\nConcert Brec'h - 31 octobre 2019\nC’est la rencontre de deux générations: Konogan an Habask (uilleann pipeswhistles) et Bernard Bizien (guitare-bodhrán). Unis dans cet album par leur passion commune pour la musique bretonne, « Dre ar Vro » présente un voyage musical en Bretagne, mêlant airs traditionnels et compositions.\nUr gejadenn etre daou remziad an hini eo : Konogan an Habask (Pib-ilin & fleütoù) ha Bernard Bizien (gitar & bodhrán). Er bladenn nevez-mañ int liammet gant an entan a vagont evit ar sonerezh breizhat. « Dre ar Vro », ur veaj tonioù hengounel ha nevez-savet.\nUr raktres dibar dre e stumm hag e liesegezh arzel.


Pempet quevren - Ar c’huec’hvet Chabistr - Wikimammenn\nPempet quevren - Ar c’huec’hvet Chabistr\nYouen-Yan-Lois Derrien, 1779-1792 (?) (p. 443-444)\n◄ Ar pempet Chab. Examen evit guelet pe e stad emaomp en cgard deomp hon-unan Ar c’huec’hvet Chab. Examen evit guelet pe e stad ema hon ene en egard d’hon nessa Ar seizvet Chab. Examen var an affectionou hac an inclinationou eus hon ene ►\nMæs evit coms e general, penaus ema ho calon-hu en egard d’ho nessa ? ha c’hui er c’haren sinceramant hac abalamour da Zoue ? Evit anaout ervad quemense, e renquit en em represanti deoc’h hoc’h-unan certen tud dic’hraç, disprijus hac a voual humor ; rac eno eo e c’hexercer carantez Doue en andret an nessa ; ha mui c’hoaz en andret ar re pere a ra droug deomp pe dre oberou, pe dre gomsou. Examinit ervad hac èn a so franc ho calon en andret an seurt-se, ha guelit ha c’hui hoc’h eus poan vras oc’h o c’haret.\nAdtapet diwar « https://br.wikisource.org/w/index.php?title=Pempet_quevren_-_Ar_c’huec’hvet_Chabistr&oldid=130478 »


Burgue-Erreiti - Wikipedia\nSede pelec'h emañ Burgue-Erreiti e Nafarroa Beherea.\nBurgue-Erreiti (en euskareg), Vergüei-Vièlanava (en okitaneg), Bergouey-Viellenave (e galleg hag ent-ofisiel), zo ur gumun eus kanton Bidaxune, e proviñs Nafarroa Beherea, en Iparralde, en Euskal Herria, en hanternoz d'ar Pireneoù.\nErango er biz\nArrueta-Sarrikota er c'hornôg\nIlharre, Labetze-Bizkai ha Martxueta er su.\nEr reter emañ Bearn.\nAdtapet diwar « https://br.wikipedia.org/w/index.php?title=Burgue-Erreiti&oldid=1522094 »\nKemmoù diwezhañ degaset d'ar bajenn-mañ d'an 4 Eos 2013, da 14:06.


Broc'h - Wikipedia\nGenad : Meles\nAr broc'h, pe louz, (Meles meles) a zo ul loen eus kerentiad ar mustelideged a vev en Europa (war-bouez norzh Skandinavia, Island, Korsika, Sardinia, Sikilia ha Kiprenez), hag e meur a rannvro eus Azia. Stank eo e Breizh-Veur hag en Iwerzhon.\nKar eo d’ar gaerell ha d’an dourgi.\nPemp isspesad a vefe :\nMeles meles meles (kornôg Europa)\nMeles meles marianensis (Spagn ha Portugal),\nMeles meles leptorynchus (Rusia)\nMeles meles leucurus (Sina ha Tibet)\nMeles meles anakuma (Japan).\nAn daou isspesad diwezhañ a vez rummataet evel spesadoù gwir gant loenoniourien 'zo.\n2 Doare bevañ\nLiv[kemmañ | kemmañ ar vammenn]\nAr broc’h a c’hell tizhout war-dro 90 cm hed ha pouezañ war-dro 10 kg. Tevoc’h e c’hell bezañ avat : goañvaat a ra ar broc'hed ha debriñ a reont kalz kent ar goañv. N'eo ket ral kavout broc'hed a bouez tremen 30 kg e Rusia. Ur vlevenn c'hris en deus, nemet war ar c'hof hag a zo du, hag ar penn a zo gwenn gant div vandenn zu. Abalamour d’e vlev louet e vez lesanvet ar griz e brezhoneg.\nLesanvioù all en deus ivez, evel al louz (daoust ma n'eo ket ul loen lous, tamm ebet) pe ar bourbout. Ma'z eo bet anvet evel mañ (brud fall !) eo rak d'e zoareoù kleuzañ toulloù d'ober e ezhommoù, kerkent atav dirak e doulloù pennañ, ha dre ma'z eo an doare efedusañ gwelout ur broc'h gortoz dirak e doull, ur chañs bras e vefe bet santet gant an dud ar flaer oa gant "privezhioù ar broc'hed"...\nDoare bevañ[kemmañ | kemmañ ar vammenn]\nHollzebrer eo ar broc'hed. Debriñ a reont buzhug dreist holl met gellout a reont debriñ anevaled bihan arall (amprevaned, raned, melc'hwed…) ha plantennoù (frouezh, gwrizioù, boued-touseg…). Er pradennoù hag er c'hoadegoù e plij dezho bevañ dreist-holl, rak aesoc'h e vez kavout buzhug eno. Ne blij ket dezho ar pradoù priellek dre ma ne c'hellfent ket kleuziañ enno. En-dro d’ar c'hêrioù e klaskont o boued el liorzhoù hag er podoù-lastez.\nUn aneval-noz eo ar broc'h hag an darn vrasañ eus an deiz e chom en e zouarenn. Bras-kenañ e vez houmañ ha meur a doull, liammet gant ribouloù niverus, a ya d’hec’h ober. Eno e c’hell bevañ, forzh pegen yen pe domm e vefe an amzer.\nBevañ a reont e strolladoù a c'hell tizhout 12 ezel. Rannañ a reont un domani bevañ boutin etrezo. E pep strollad e vez ur c'houblad pennañ hag a vez alies an hini nemetañ o ouennañ. Ar parezed a c'hell mirout ar vioù frouezhusaet e diapaoz e-pad un amzer hir pe hiroc’h goude an embarañ, da c’hortoz ur c’houlz amzer tommoc’h. Etre 2 ha 5 kolen a vez ganet goude bezañ douget 7 pe 8 sizhunvezh. 15 vloaz a c'hell ar broc’hed bevañ en natur ha betek 18 vloaz pa vezont en ur gaoued. An darn vrasañ anezho avat a varv abretoc'h.\nTiriad Broc'h Europa\nAn-tiegezh[kemmañ | kemmañ ar vammenn]\nTud zo a zo Al Louz o anv-tiegezh\nBerr warnañ evel ul louz\nTalabao, niv. 11, p. 17, An aotrou Broc'h\nSellit ouzh ar ger broc'h er\nAr broc'h war Lioncrusher (e saozneg)\nAdtapet diwar « https://br.wikipedia.org/w/index.php?title=Broc%27h&oldid=1635134 »


Ska-P (distagit ez-fonetikel "Escape") a zo ur strollad ska eus Bro-Spagn savet e Vallecas, ur straed e Madrid) e 1994. Anavezet e vez o c'hanaouennoù dre o c'homzoù dibar o tikriañ ar c'hapitalism, pe ar gapitalouriezh, pe c'hoazh ar gevalaouriezh hag ar ouennelouriezh, ar ouenngasoni, an digevatalder hag an diveliouriezh. E kanaouennoù evel Cannabis, e reont propaganda evit lezennekaat ar marijuana, a zo bet ar ganaouenn a lakaas anezho da vezañ anavezet e Bro-Spagn, ul lodenn eus Mec'hiko ha Suamerika. Ouzhpenn e lakont pouez war un heuliadenn e Kolombia, Arc'hantina, Venezuela, Rouantelezh Unanet, Belgia, Italia, Suis, Bro-C'hall, Chile, Uruguay, Bro-Alamagn ha Perou. Er bloaz paseet o deus kemeret perzh e gouelioù-meur liessevenadurel, liesseurt hag enep-bedeladur en Europa.\n1.1 1995-1996 : An Derou\n1.2 1997-1999: "Eurosis", hag o c'hentañ abadennoù etrevroadel\n1.3 2000-2002: Ar mareoù gwellañ\n1.4 2003-2004: Abadennoù "Incontrolable"\n1.5 2005-2006: Un "ehan diresis"\n1.6 2007-2008: An distro\n2 Ar strollad\n3 O pladennoù\n4 Kenlabourioù ha labourioù all\nAr ganaouenn "Como un rayo" gant hini Rayo Vallecano, ar strollad mell-droad, a zo deuet da vezañ arouez tud straed Vallecas e Madrid.\nAr ganaouenn-se, evit darn anezho, a zo deuet da vezañ evel ur c'han broadel goude ma vefe bet skignet ken alies e tavarnioù Vallecas. Tamm-ha-tamm eo bet anavezet Ska-P evel ur strollad gant komzoù hag a lavare ar pezh a soñjent a ya fall er bed.\n1995-1996 : An Derou[kemmañ | kemmañ ar vammenn]\nTony Escoba hag a oa ar c'hoarier gitar nemetañ er strollad az eas kuit. Goude bezañ bet klasket ur gitarour e-pad pell, e choazjont Joxemi eus Larraga (Navarra). Ar pezh a glaskent er strollad ne oa ket ur c'hoari dreist-ordinal met ar fed kavout unan hag a errufe da santout ar ganaouenn hag ar c'homzoù evel ma vefe e istor dezhañ. Goude-se ec'h erruas PiPi, hag a oa an hini hag en em dreuzwiske evit kanaouennoù zo, hag a sikoure da gargañ ha diskargañ ar binviji. Dont a reas o fladenn nevez er-maez El vals del obrero e-kerzh an 9º Festival Vallecas Rock. Kroget e vezer bet da gomz diwar o fenn evel ur strollad gant abadennoù souezhus ha plijus, kanaouennoù lusket mat, ha tud treuzwisket hag a zesach an holl.\n1997-1999: "Eurosis", hag o c'hentañ abadennoù etrevroadel[kemmañ | kemmañ ar vammenn]\nErruet enrolladur Eurosis, o zrede pladenn, ha setu c'hoazh abadennoù nevez dre Vro-Spagn a-bezh, ha kroget ganto d'en em ziskouez muioc'h-mui e Bro-C'hall. O c'hentañ troiad a grogas en Arc'hantina, hag e kendalc'hjont da vont war-zu Mec'hiko, hag en em ginnigjont evel ur strollad underground eus Bro-Mec'hiko. Da Vec'hiko e tistrojont goude un nebeud mizioù. Pako, toserezh ha krouer ar strollad Ska-P a laoskas ar strollad da gouezhañ pa deuas Luismi, c'hoarier nevez toserezh. Setu goude ur pennadig amzer e adkrogjont da c'hoari war-eeun. Mont a rejont da Italia hag e kemerjont perzh en un abadenn anavezet-tre du-se.\n2000-2002: Ar mareoù gwellañ[kemmañ | kemmañ ar vammenn]\nEmbann a rejont ur bladenn nevez anvet Planeta Eskoria, e-lec'h ma teuler pled e kaletaont o sonerezh, hag en em lakont da vezañ siriusoc'h. An troiadoù bras a voe muioc'h anezho e Bro-C'hall, Italia, Suis ha Bro-Spagn. Adalek ar mare-mañ e teujont da vezañ ur strollad etrevroadel. E 2002 ec'h embannjont o 5vet bladenn Que corra la voz, hag a zeuas da vezañ marteze ar bladenn glokañ eus ar strollad. Kavet e vez eus a bep seurt er bladenn-se : kalz a lusk, fent ha komzoù soñjet mat. Listennad ar broioù a anavez Ska-P a gresk, kement ken e krogjont gant un droiad european ha bedel, rak distreiñ a rejont ivez da Amerika Latin, Arc'hantina, Chile ha Mec'hiko.\n2003-2004: Abadennoù "Incontrolable"[kemmañ | kemmañ ar vammenn]\nE 2004 e voe embannet o fladenn Incontrolable, e-lec'h ma 'z eus enrolladennoù war-eeun evit Europa a-bezh, hag un DVD gant 13 enrolladenn e Nyon, e Suis ha Pariz. Estreget-se, eo bet ouzhpennet holl videoklipoù ar strollad ha skeudennoù eus an abadennoù diwezhañ.\n2005-2006: Un "ehan diresis"[kemmañ | kemmañ ar vammenn]\nGoude muioc'h eget 10 vloaz a obererezh, e C'hwevrer 2005 e tisklerjont e vefe graet ganto un ehan diresis. "Chom a reomp digor d'un distro bennak un dro bennak", eme ar strollad. Lavarout a rejont e vefe graet un droiad diwezhañ.\nO abadenn diwezhañ a voe c'hoariet e Bro-Spagn d'ar 24 a viz Gwengolo 2005 e "la Cubierta de Leganés", hag o abadenn vras diwezhañ a voe en Arc'hantina e miz here 2005. Evit echuiñ troiad diwezhañ ar strollad e voe dibabet ganto ec'h echufe o istor e-lec'h ma oa kroget, en Arc'hantina. An arc'hant bet gounezet e-kerzh an abadenn-se a voe roet da gevredigezhioù disheñvel en Arc'hantina.\nE 2006, 6 miz goude e vefe bet paouezet gant ar strollad, e tisklerias ar c'haner Pulpul d'ar mediaoù, e kendalc'hfe da skrivañ kanaouennoù, ha spi en doa, e vefe ar c'homzoù-se komzoù ur bladenn nevez gant Ska-P.\nUl lodenn eus ar strollad o deus savet ur strollad all, damheñvel ouzh Ska-P, met gant nebeutoc'h a c'hitar, anvet The Locos. Reoù all eus ar strollad a zo bet savet ganto ur strollad muioc'h Punk, anvet No Relax, e 2006.\n2007-2008: An distro[kemmañ | kemmañ ar vammenn]\nD'an 12 a viz Here e 2007, hag goude ar bloavezhioù ehan, ec'h erruas ul lizher o komz eus Ska-P bet skrivet gant Pulpul e vefe tu ganto adstrollañ Ska-P e 2008. Er memes lizher, e skrivent war tudennoù ar strollad en ur lavarout en ur mod pozitivel e tistrofe ar strollad war al leurenn, war-bouez Pipi; hemañ, hag a disklêrias e kendalc'hfe gant e strollad nevez, The Locos, ha ne didrofe ket gant Ska-P. Etre munudoù al lizher, e vez lâret e pleustrfent war o fladenn nevez ha posupl e vefe e teufe er-maez un albom e miz Here 2008, da c'houde, marteze e vefe un droiad graet ganto.\nAn adkejadenn a zo bet kadarnaet e penn-kentañ miz Ebrel 2008, dre ul lizher nevez anvet "Todo va bien", e-lec'h, a-benn ar fin, e oa deuet Pipi d'an emvod hep lavarout resis hag-eñ e teufe en-dro pe get. Da c'houde, d'ar 24 a viz Ebrel en ul lizher bet skignet war internet, e voe kadarnaet distro Ska-P (gant ar strollad a-bezh), ha kadarnaet e voe ivez donedigezh pladenn nevez miz Here gant un droiad e miz Du. Pipi a gadarnaas e teufe en-dro gant ar strollad Ska-P met en ur genderc'hel gant The Locos war an hevelep tro.\nPulpul (Roberto Gañan Ojea), kan, eil gitar\nPipi (Ricardo Delgado), eil kan ha showman\nJoxemi (José Miguel Redin), gitar e-unan, diskan\nJulio (Julio Cesar Sanchez), gitar boud, diskan\nKogote (Alberto Javier Amado), touchennaoueg, diskan\nLuis Mi, toserezh\nO pladennoù[kemmañ | kemmañ ar vammenn]\nKenlabourioù ha labourioù all[kemmañ | kemmañ ar vammenn]\n"Sr. Matanza", ur ganaouenn evit ar bladenn "Mano Negra Ilegal", ur bladenn gant kenlabour Mano Negra.\n"Navegando", ur ganaouenn evit pladenn "Agradecidos... Rosendo", gant kenlabour Rosendo.\n"Rayo Vallekano", kanaouennoù war-eeun eus abadennoù 'zo.\nPajenn foran Ska-P\n↑ Komzoù Ska-P\n↑ 'komzoù Ska-P'\n↑ Keleier war an distro\n↑ Pipi ma teufe en emvod\nAdtapet diwar « https://br.wikipedia.org/w/index.php?title=Ska-P&oldid=1822267 »\nStrolladoù sonerezh ska\nStrolladoù sonerezh Bro-Spagn


Pajenn:Herri - Skrituriou sakr - Exod, 1861.djvu/54 - Wikimammenn\nPajenn:Herri - Skrituriou sakr - Exod, 1861.djvu/54\nDilivranz ar bobl a Israël euz a gaptivite ann Ejipt a zo eur skeuden gaer euz a zilivranz hon eneou euz a gaptivite ann droug-spered. Pharaon hag he dud a zalc’he pell a oa bugale Israël enn eur stad poaniuz, ha na felle morse d’ezho ho lezel da zistrei d’ho bro ; ann droug-spered hag ann techou fall a zalc’he ann holl dud, kouls lavarout, enn eur stad tristoc’h c’hoaz abaoe ar pec’hed originel, ha n’ho lezent morse da vont d’ho guir vro, pehini eo ar baradoz. Doue a lavar da Pharaon, ma lazo ar re ghenta-ganet euz ho rouantelez, ha neuze e lezfot va bobl da vont el leac’h ma fell d’in ez afe. Jezuz-Krist a lavar d’ann droug-spered : Me zismantro rouaned ha mistri ar bed, pere, evit plijout d’ehoc’h, a vir ne vez prezeghet va Aviel d’ar boblou ; me zismantro techou fall ann dud dre va gras, dre va c’helennadurez, dre va zakramanchou, ha, neuze, evel n’ho pezo mui guir var-n-ezho, ho lezfot da vont da rouantelez va Zad.\nAnn oan paskal a zo eur skeuden gaeroc’h c’hoaz euz hor Zalver Jezuz-Krist. Ann oan paskal, eme Voïzes, a vezo hep zi, eur par, eunn oan bloaz. — Jezuz-Krist, ar zantelez memes, a zo hanvet Oan Doue, Oan dinam hag hep zi, map-unik ann Tad, map Mari, Doue ha den ; ha lekeat eo bet d’ar maro e kreiz he vrud.\nAnn oan paskal a vezo lazet ha debret d’ar bevarzek devez euz ar miz kenta, d’ar pardaez. — Noz kent ann dilivranz Jezuz-Krist a instituaz Sakramant ann Aoter d’ar bevarzek devez euz al loar ghenta, loarad miz meurs ; a reaz ar pask nevez gant he Ebestel, en eur rei d’ezho he ghik hag he c’hoad da zibri ha da eva, hag hon dilivraz antronoz o vervel var ar groaz da deir heur diouc’h ar pardaez.\nLakaat a reot euz a c’hoad ann oan var c’hourin ha var zaou bost dor ho ti, hag Eal ar maro a dremeno ebiou, ha na rai droug ebed d’eoc’h. — Ann tri merk-se, eme zant\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/54&oldid=114971 »\nKemmoù diwezhañ degaset d'ar bajenn-mañ d'an 5 Ebr 2018, da 17:49.


dramm | Soubenn ar geek\nDielloù evit dramm\nPosted in Filmoù with tags dramm, Stadoù-Unanet on Genver 11, 2016 by geekezig\nA bep seurt em boa klevet diwar-benn Spring Breakers. Eus un tu tud o doa kavet ar film nul da vat hag eus an tu all reoù all a lâre e oa dispar. Ne ouien ket re piv krediñ setu ‘m eus soñjet e oa mat din kaout un ali.\nHeuliet e vez peder flac’h yaouank a zo en o bloavezh skol-veur kentañ. C’hoant o deus mont da riboulat forzh pegement evit vakañsoù an nevez-amzer. Pezh a zo, n’o deus ket peadra da vont setu e krogont da laerez arc’hant. Ur wech erru e Florida int laouen, betek ma trofe fall an traoù en ur gouel. Tapet e vezont gant ar polis ha lakaet en toull-bac’h, ret eo dezho paeañ a-benn mont maez. Ne fell ket dezho goulenn sikour digant o zud evel-just. Ur rapour iskis eus ar vro a zivizo sikour anezho. Eil lodenn ar film a dremeno tro-dro d’an den-se hag o darempred ganto, ar strollad o tispenn a dammoù.\nSkeudennoù ar c’horfoù, frazennoù adlâret n’ouzon ket pet gwech, tudennoù displijus spontus… Un toullad traoù o deus hegaset ac’hanon er film-se. Un dra zo ivez tro-dro da bellgomzadennoù ar merc’hed d’o familhoù, n’am eus ket komprenet ar pal (ne gontent ket gaou met frazennoù peoc’hus ha leun a furnez a oa kontrol mik d’ar pezh a veze gwelet war ar skeudennoù). E gwirionez, estreget un tamm resis am eus kavet brav-tre (tro-dro da ganaouenn Everytime Britney Spears) em eus soñjet paouez gant ar film alies. Goulo mik eo evidon ha n’on ket gouest da gavout traoù mat da lârat. Ur c’holl-amzer eo, a seblant kalz hiroc’h eget ma n’eo e gwirionez!\nFilm sevenet gant Harmony Korine. Stadoù-Unanet Amerika, 2012, 1e34.\nPosted in Filmoù with tags alvokad, dramm, itrikoù on Mae 11, 2015 by geekezig\nMa breur en deus komzet din en-dro eus ar film-se e fin miz C’hwevrer, n’am eus ket soñj mat perak met o welet anezhañ el levraoueg ‘m eus soñjet e oa mat din e sellet neuze. Na hir ‘m eus kavet ma amzer!! N’on ket deuet a-benn da vezañ dedennet, na gant an tudennoù na gant an istor : hini un alvokad a glask gounit arc’hant en ur sikour trafikerien dramm. Evel-just e vo unan bennak o klask touellañ tout an dud evit mirout ar gounidoù ha setu. Kriz-tre ha gwadek eo, ur bern prantadoù «prederouriezh» ha kaozeadennoù toull ha didalvez a zo ivez… N’am eus gwelet netra plijus er fin evit lârat ar wirionez. 😦\nFilm sevenet gant Ridley Scott. Stadoù-Unanet Amerika ha Rouantelezh-Unanet, 2013, 1e58.


Ur sweat evit ar skolaj\nEmañ ar C'huzul-Skoazell o vont da lakaat ober sweats "Skolaj Diwan Jakez Riou". Lañset 'zo bet ur c'hoñkour tresadennoù digor d'ar skolajidi, kerent, kelennerien... Votet e vo gant ar skolajidi hag ur juri a zibabo an dresadenn a...\nFiñv da skolaj niv. 8\nLaouen omp o kinnig deoc’h 8vet niverenn Fiñv da skolaj, kazetenn drimiziek skolaj Diwan Jakez Riou. Ur benveg evit lakaat war-wel ar pezh a vez graet gant youlidi ar skolaj ha gant ar vugale. Ma 'peus keleier da embann en niverenn...\n- Pennad an Telegramme.pdf Pennad Penhars Infos. Pennad Ouest-France.\nManifestadegoù evit gwareziñ an en-dro - Gwener 15/03/2019\n78 skolajiad eus Skolaj Diwan Jakez Riou a zo bet o vanifestiñ e kêr Kemper. Amañ-dindan ur pennad bet embannet e Ouest-France : Pennad Ouest-France\nPennad Penhars infos\nBasques et Bretons au moment des adieux. Comme tous les ans depuis 1997, un groupe de jeunes basques, régulièrement conduits par Pepe, leur professeur de français ont passé plusieurs jour au co...\nBeaj Euskariz 'b ar vro\nEn em gavet eo Euskariz Arrasate 'b ar vro. Gevelet eo skolaj Ikastola Arizmendi ganeomp dibaoe 19 vloaz ! Niverus int ar bloaz-mañ hag ambrouget int gant o c'helenner war ar galleg Pepe a ra ar veaj evit ar wech diwezhañ. Deuet eo...


paourentez - Wikeriadur\nSavet diwar an anv-gwan paour hag al lostger -entez.\npaourentez /pɔwˈrɛnte(s)/ benel\nstad an dud paour\nVa Bro, va Yezh ha va Frankiz ! — (Añjela Duval, Anjela Duval Eil embannadur reizhet, Mignoned Anjela 2005, p. 207.)\nMe am eus paourentez. — (Jules Gros, Le trésor du breton parlé Deuxième Partie, 1970, p. 395.)\nfritañ paourentez : bevañ er baourentez\nDa betra out deuet amañ da fritañ paourentez ? — (Jules Gros, Le trésor du breton parlé Deuxième Partie, 1970, p. 395.)\nfritañ paourentez e pillig ar garantez :\nPaourentez n'eo ket pec'hed,\nGwell evelato tec'het — (G. MILIN, Gwechall-goz e oa..., Kemper, 1924, p. 85.)\ngalleg : pauvreté (fr) , froid (fr)\nAdtapet diwar « https://br.wiktionary.org/w/index.php?title=paourentez&oldid=258921 »\nKemmoù diwezhañ degaset d'ar bajenn-mañ d'an 4 C'hwe 2018, da 15:37.


Tres (benveg) - Wikipedia\nAn tres (distaget [trεs:] diwar ar ger spagnolek tres, "tri") zo ur benveg-seniñ kerdiner (Daveoù a vank) – dre gerdin eta – deveret diouzh ar gitar, a soner war maezioù reter Kuba abaoe an XIXvet kantved. Ac'haleno eo aet da Buerto Rico ha d'ar Republik Dominikan er bloavezhioù 1930 kent beajiñ betek Mec'hiko ha bezañ implijet gant sonerien Suamerika a-bezh.\nE 1892 e voe degaset an tres da Veurlarjez Santiago de Cuba gant ar soner Nené Manfugás.\nHervez ar c'henelgerzoniour (Daveoù a vank) kuban Fernando Ortiz Fernández (1881-1969) ne voe ket ijinet an tres e Kuba end-eeun, pa oa anezhañ dija e Spagn kent an Impalaeriezh trevadennel.\nPerzh heverkañ ar son cubano eo an tres.\nTresero a reer e Kuba eus ur soner tres, pa reer tresista anezhañ e Puerto-Rico.\nUn tres kuban\nDiwar prenn kasedoù moru (Gadus mohua)) e veze fardet kef-dasson ar binvioù kentañ, ha kerdin bouzelloù agouti (Dasyprocta sp.) a yae d'ober ar c'herdin. Hiziv an deiz e vez korf an tres e koad tener, e droad e koad kalet hag e gerdin e metal evel re ur gitar. Tri re gerdin zo ouzh ar benveg, alese e anv, c'hwec'h kordenn en holl eta. E pep rumm ez eus ur gordenn levn hag unan neudennet.\nE Re leiañ (Daveoù a vank) (Dm en notadur angl-ha-sakson) e veze kentonet an tres gwechall, da lavarout eo Re-Fa-La, gant urzh an eilpennadenn gentañ : Fa-Re-La, eus ar c'herdin skiltrañ d'ar re voutañ.\nGant ar soner kuban Arsenio Rodríguez e voe degaset ar c'henton e Do muiañ (CM), Do-Mi-Sol, eilpennadenn gentañ ar c'hlotad o vezañ Sol-Do-Mi a skiltr da voud bepred. Hervez an doare hengounel e kentoner ar c'herdin evel-mañ : un eizhvedell zo etre ar c'herdin Mi (Mi3-Mi4, teir ha peder gwech skiltroc'h eget M1 ar skeul DoM), unson eo ar c'herdin Do (Do4-Do-4, peder gwech skiltoc'h eget Do1), hag un eizhvedell zo etre an div gordenn Sol (Sol4-Sol3, peder ha teir gwech skiltroc'h eget Sol1 – eilpennet eo an eizhvedell e-keñver hini ar c'herdin Mi eta) ; paotoc'h avat eo ar c'henton Mi4-Mi4, Do4-Do4, Sol4-Sol3.\nEr son cibano a-vremañ e vez techet mui-ouzh-mui an treseros da gentoniñ un ton uheloc'h, e Re muiañ (DM), hag e daou zoare : La4-La3, Re4-Re4, Fa#4-Fa#4 pe La4-La3, Re4-Re4, Fa#3-Fa#4.\nDeveret diouzh an hini kuban eo an tres puertorikan, evel-just.\nTri rumm teir c'hordenn zo dezhañ, kentonet e Do muiañ : Sol4-Sol3-Sol4, Do4-Do4-Do4, Mi4-Mi3-Mi4.\nHervez hini an doare gitar anvet cuatro e Puerto-Rico eo korf ar benveg.\nCuatro hengounel Puerto Rico\nTresero Elder González Aquino\nFilm db an tres : \n↑ (es) Helio Orovio, Diccionario de la música cubana, Libros Sin Fronteras, 1992 (ISBN 978-9-9900-2508-8)\n↑ (es) Fernando Ortiz Fernández, Instrumentos de música afrocubana, Editorial Música Mundana, 1998 (ISBN 978-84-86415-83-9)\nAdtapet diwar « https://br.wikipedia.org/w/index.php?title=Tres_(benveg)&oldid=1729675 »\nDernière modification le 3 Kzu 2016, à 19:24\nKemmoù diwezhañ degaset d'ar bajenn-mañ d'an 3 Kzu 2016, da 19:24.


Pajenn:Al Lae - Bilzic.djvu/7 - Wikimammenn\nPajenn:Al Lae - Bilzic.djvu/7\nTro bourk Lokirek\nBilzig a oa ginidik a Lokirek, eur barroz vihan a eskopti Treger. Heuliet, hed ar mor, hent ar valtouterien, hag e kavfet anei en plegig an torrod, etre beg an Enez-Wenn ha beg ar Roc’h-Vran. Eno eman, en traon gra Pennenez : bevennet eo gant porz ar bagou hag ar palud, an ôd Gwenn-Veur ha Porz Biliek. Diazeet he deus he zïer war eun dachennig ledan, ledanoc’h eun tammig ha palv ho torn, nemet palv ho torn a vefe ken ledan ha tok an Teusk noz a sponte ar gaezed  war mêzou Boc’h.\nWarnei ’ta, ha war he c’hreiz : Iliz ar barroz. Dishenvel oc’h an ilizou all ?… A dra zur, ma selaouet tud ar vro : stourm a rafont ouzoc’h, ha start, penôs n’an neus, tro-war-dro, iliz ken kaer hag o iliz, tour ken dantelezet hag o hini, kleier da gana ken seder, ken dudius hag o re.\nEn he c’hichen, kelc’het gant eur harz skô eus eun tu, eus eun tu all gant eur voger : ar prespital ; an ti, savet e-kreiz al liorz, a guz e fasadenn wenn dindan deliou eur weenn fiez.\n↑ Eur c’haez, un bêta, un innocent, un faible d’esprit, et aussi terme d’affection à l’égard des petits enfants : eur c’haezig bihan.\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/7&oldid=104329 »\nKemmoù diwezhañ degaset d'ar bajenn-mañ d'an 16 Gou 2017, da 16:21.